cyanic-selkie/wikianc huggingface dataset:
ಜಿನೆಡೈನ್ ಜಿಡಾನೆ
ಆರಂಭಿಕ ಜೀವನ ಮತ್ತು ಕ್ಲಬ್ ವೃತ್ತಿಪರ ಜೀವನ
ರೋಸ್ಸೋನೆರಿ ಆಗಬೇಕೆಂಬ ಅಸೆ ಇದ್ದರೂ 1996 ರಲ್ಲಿ ಜಿಡಾನೆ £3.2 ಮಿಲಿಯನ್ ವೇತನಕ್ಕೆ ಚಾಂಪಿಯನ್ ಲೀಗ್ ಗೆದ್ದ ಜುವೆಂತಸ್ ತಂಡ ಸೇರಿಕೊಂಡ. ಮಿಲಿಯನ್ ನಿಂದ ಅವಕಾಶ ಗಿಟ್ಟಿಸಿಕೊಳ್ಳಲು ಕಾತರದಿಂದ ಕಾದರೂ ಅವರು ಅವನಿಗಾಗಿ ಯಾವ ಅವಕಾಶ ನೀಡಲಿಲ್ಲ. ಹಾಗಾಗಿ ಅವನು ಜುವೆಂತಸ್ ತಂಡ ಸೇರಿ 1996–97 ನೆ ಸಾಲಿನ ಸ್ಕುಡೆತ್ತೋ ಮತ್ತು ಅಂತರರಾಷ್ಟ್ರೀಯ ಕಪ್ ಗೆಲ್ಲುವಲ್ಲಿ ಯಶಸ್ವಿಯಾದನು. ಆದರೆ 1997 ರಲ್ಲಿ ಬೋರುಸಿಯ ಡಾರ್ಟ್ಮಂಡ್ ವಿರುದ್ಧ ೩-೧ ಗೋಲುಗಳಿಂದ UEFA ಚಾಂಪಿಯನ್ ಲೀಗ್ ಫೈನಲ್ ಪಂದ್ಯವನ್ನು ಸೋತುಹೋದ.  ಜುವೆಂತಸ್ ಗಾಗಿ ಜಿಡಾನೆ 32 ಪಂದ್ಯಗಳಲ್ಲಿ ಏಳು ಗೋಲುಗಳನ್ನು ಬಾರಿಸುವ ಮೂಲಕ ಮುಂದಿನ ಪಂದ್ಯಾವಳಿಯಲ್ಲಿ ಸುಡೆತ್ತೋ  ಉಳಿಸಿಕೊಳ್ಳಲು ಸಹಕರಿಸಿದ ಮತ್ತು ತನ್ಮೂಲಕ ಅವರನ್ನು ಕ್ರಮವಾಗಿ 3 ನೇ ಬಾರಿಗೆ UEFA ಚಾಂಪಿಯನ್ ಲೀಗ್ ಅಂತಿಮ ಪಂದ್ಯ ತಲುಪುವಂತೆ ಮಾಡಿದ ಆದರೆ ತನ್ನ ಮುಂದಿನ ಗುರಿಯಾದ ರಿಯಲ್ ಮ್ಯಾಡ್ರಿಡ್ ಎದುರು 1-0 ಗೋಲುಗಳಿಂದ ಸೋತ. 2000–01ರಲ್ಲಿ ಜುವೆಂತಸ್ ರನ್ನರ್ ಅಪ್ ಆಗಿದ್ದರು. ಆದರೆ ಚಾಂಪಿಯನ್ ಲೀಗ್ ನ ಸಮೂಹ ಹಂತದಲ್ಲಿ ಅವರನ್ನು ತೆಗೆದುಹಾಕಲಾಗಿತ್ತು. ಇದೆ ವೇಳೆ ಜಿಡಾನೆ ಹ್ಯಾಂಬರ್ಗರ್ ಎಸ ವಿ ಆಟಗಾರ ಜೋಚೆನ್ ಕಿತ್ಸ್ ಗೆ ತಲೆಯಿಂದ ಚಚ್ಚಿದ ಆರೋಪದ ಮೇಲೆ ಹೊರಹಾಕಲಾಗಿತ್ತು.
thumb|ರಿಯಲ್ ಮ್ಯಾಡ್ರಿಡ್ ಗಾಗಿ 2005 ರಲ್ಲಿ ಆಡಿದ್ದು ಕಳೆದ 2001 ರಲ್ಲಿ ಜಿಡಾನೆ ಅಂದಿನ ವಿಶ್ವ ದಾಖಲೆಯ ೧೫೦ ಬಿಲಿಯನ್ ಇಟಾಲಿಯನ್ ಲೈರ್ (ಸುಮಾರು €75 ಮಿಲಿಯನ್ )ಸಂಭಾವನೆಗೆ ರಿಯಲ್ ಮ್ಯಾಡ್ರಿಡ್ ಸೇರಿದ ಮತ್ತು 4 ವರ್ಷಗಳ ಒಪ್ಪಂದಕ್ಕೆ ಸಹಿ ಹಾಕಿದ. 2002 ರಲ್ಲಿ UEFA ಚಾಂಪಿಯನ್ ಲೀಗ್ ಪಂದ್ಯದಲ್ಲಿ ತನ್ನ ಶಕ್ತಿ ಕುಂದಿದ ಪಾದದಿಂದ ಚೆಂಡನ್ನು ಒದ್ದು ಪ್ರಸಿಧ್ಧ ಪಂದ್ಯ ಗೆಲ್ಲುವ ಗೋಲ್ ಬಾರಿಸಿ ಬೆಯರ್ ಲೆವೆರ್ಕುಸೇನ್ ವಿರುಧ್ಧ 2-1 ಅಂತರದಲ್ಲಿ ಮ್ಯಾಡ್ರಿಡ್ ತಂಡದ ಜಯಕ್ಕೆ ಕಾರಣನಾದ ಅಲ್ಲದೆ ತನ್ನ ನಾಲ್ಕು ವರ್ಷಗಳನ್ನು ಪೂರೈಸಿದ. ಮುಂದಿನ ಪಂದ್ಯಾವಳಿಯಲ್ಲಿ ಸ್ಪೇನ್ ನ ಲೀಗ್ ಪ್ರಶಸ್ತಿ ಗೆಲ್ಲಲು ಸಹಾಯ ಮಾಡಿದ ಮತ್ತು 3ನೇ ಬಾರಿಗೆ ವರ್ಷದ ವಿಶ್ವ FIFA ಅಟಗಾರನೆಂದು ಹೆಸರು ಪಡೆದ. ಕಳೆದ 2004 ರಲ್ಲಿ UEFA ಯ 50ನೆ ವಾರ್ಷಿಕೋತ್ಸವ ಸುವರ್ಣ ವಾರ್ಷಿಕೋತ್ಸವದ ಆಯ್ಕೆ ಪ್ರಕ್ರಿಯೆ ಯಲ್ಲಿ ಜಿಡಾನೆ ಅಭಿಮಾನಿಗಳು ಆತನಿಗೆ ಕಳೆದ 50 ವರ್ಷಗಳಲ್ಲಿಯೇ ಅತ್ಯುತ್ತಮ ಯುರೋಪಿಯನ್ ಫುಟ್ ಬಾಲ್ ಆಟಗಾರನೆಂದು ಆಯ್ಕೆ ಮಾಡಿದರು.
ಸೆವಿಲ್ಲಾ ವಿರುಧ್ಧ 4-2 ಗೋಲುಗಳ ಜಯ ಸಾಧಿಸುವ ಮುಖಾಂತರ ತನ್ನ ಪ್ರಥಮ ಹ್ಯಾಟ್ರಿಕ್ ಬಾರಿಸುವುದರ ಹೊರತಾಗಿ ಕ್ಲಬ್ ಫುಟ್ ಬಾಲ್ ನಲ್ಲಿ ಜಿಡಾನೆಯ ಅಂತಿಮ ಅವಧಿ ಯಾವುದೇ ಪಾರಿತೋಷಕವಿಲ್ಲದೆ ಕೊನೆಗೊಂಡಿತು. 2006 ರ ಮೇ 7 ರಂದು, 2006 ರ ವಿಶ್ವಕಪ್ ನಂತರ ತನ್ನ ನಿವೃತ್ತಿಯ ವಿಚಾರ ಘೋಷಿಸಿದ ಜಿಡಾನೆ,ವಿಲ್ಲಾರೆಯಲ್ ಸಿ ಎಫ್ ವಿರುಧ್ಧ ತನ್ನ ಕೊನೆಯ ಸ್ಥಳೀಯ ಪಂದ್ಯವನ್ನು ಆಡಿದ. ಪಂದ್ಯ 3-3 ಗೋಲುಗಳಿಂದ ಡ್ರಾ ಆಯಿತು. 2001–2006 ರ ಸಾಲಿನಲ್ಲಿ ಜಿಡಾನೆಯೊಂದಿಗೆ  ಕ್ಲಬ್ ಲಾಂಛನದಡಿ ತಂಡ ಅತ್ಯಂತ ಶ್ಲಾಘನೆಗೆ ಪಾತ್ರವಾಯಿತು.
ಅಂತರರಾಷ್ಟ್ರೀಯ ವೃತ್ತಿ ಜೀವನ
thumb|140px|ಜಿಡಾನೆ ಫುಟ್ ಬಾಲ್ ಜರ್ಸಿ, ಫ್ರಾನ್ಸ್ ಗೆ 10 ನೇ ಸ್ಥಾನ ಫ್ರಾನ್ಸ್ ಮತ್ತು ಅಲ್ಜೆರಿಯ ಎರಡು ಜಿಡಾನೆಯನ್ನು ತಮ್ಮ ನಾಡಿನ ಪ್ರಜೆಯೆಂದು ಪರಿಗಣಿಸಿದರೂ ಅವನು ಅಲ್ಜೆರಿಯ ರಾಷ್ಟ್ರಿಯ ತಂಡಕ್ಕೆ ಆಡಲು ಸಾಧ್ಯವಾಗಲಿಲ್ಲ. ಅಬ್ದೆಲ್ ಹಮೀದ್ ಕೆರ್ಮಾಲಿ ಎಂಬ ತರಬೇತುದಾರ ಈ ಹರೆಯದ ಮಿಡ್ ಫಿಲ್ಡರ್ ಆಟಗಾರ ಅಷ್ಟೊಂದು ವೇಗದ ಆಟಗಾರನಲ್ಲವೆಂದು ಭಾವಿಸಿ ಅಲ್ಜಿರಿಯಾ ತಂಡದಲ್ಲಿ ಜಿಡಾನೆಗೆ ಯಾವುದೇ ಸ್ಥಾನ ನೀಡಲು ನಿರಾಕರಿಸಿದ ಎಂಬ ಪ್ರತೀತಿಯಿದೆ. ಆದರೆ 2005 ರಲ್ಲಿ ಸಂದರ್ಶನವೊಂದರಲ್ಲಿ ತಾನು ಆಗಲೇ ಫ್ರಾನ್ಸ್ ಪರ ಆಡಿರುವುದರಿಂದ ಅಲ್ಜಿರಿಯಾ ತಂಡದಲ್ಲಿ ಆಡಲು ಅವಕಾಶ ದೊರೆಯಲಿಲ್ಲ ಎಂದು ಹೇಳುವ ಮೂಲಕ ಜಿಡಾನೆ ವದಂತಿಯನ್ನು ತಳ್ಳಿಹಾಕಿದ. ಕಳೆದ 1994ರ ಅಗಸ್ಟ್ 17ರಂದು ಫ್ರಾನ್ಸ್ ಮತ್ತು ಸಿಝೆಕ್ ರಿಪಬ್ಲಿಕ್ ನಡುವಿನ ಸೌಹಾರ್ದ ಪಂದ್ಯದಲ್ಲಿ ಬದಲಿ ಆಟಗಾರನಾಗಿ ಪ್ರಥಮ ಬಾರಿಗೆ ಫ್ರಾನ್ಸ್ ತಂಡದಲ್ಲಿ ಅವಕಾಶ ಗಿಟ್ಟಿಸಿಕೊಂಡ ಜಿಡಾನೆ, 2ಬಾರಿ ಸ್ಕೋರ್ ಮಾಡಿ ಪಂದ್ಯ 2-2 ಗೋಲುಗಳಿಗೆ ಡ್ರಾ ಮಾಡುವ ಮೂಲಕ 2-0 ಯ ಫ್ರಾನ್ಸ್ ನ ಕೊರತೆಯನ್ನು ನೀಗಿಸುವಲ್ಲಿ ಸಹಾಯ ಮಾಡಿದ. ಕಳೆದ 1995 ರಲ್ಲಿ ಎರಿಕ್ ಕ್ಯಾಂಟೊನಾ ಅಭಿಮಾನಿಯೊಬ್ಬರ ಮೇಲೆ ಹಲ್ಲೆ ಮಾಡಿದ ಆರೋಪದ ಮೇಲೆ ಒಂದು ವರ್ಷ ಅಮಾನತ್ತುಗೊಂಡ ಹಿನ್ನೆಲೆಯಲ್ಲಿ ಜಿಡಾನೆ ಪ್ಲೆ ಮೆಕರ್ ಸ್ಥಾನವನ್ನು ಅಲಂಕರಿಸಿದ. ಯುರೊ 96 ಸೆಮಿ ಫೈನಲ್ ಹೆಚ್ಚಿನ ಸಮಯದಲ್ಲಿ 0-0 ಗೋಲುಗಳಿಗೆ ಮುಕ್ತಾಯಗೊಂಡ ಪಂದ್ಯ ದಲ್ಲಿ ಸಿಝೆಕ್ ರಿಪಬ್ಲಿಕ್ ನ ಪೆನಾಲ್ಟಿ ಶೂಟ್ ಔಟ್ ನಲ್ಲಿ ಫ್ರಾನ್ಸ್ ತಂಡವನ್ನು ಹೊರ ಹಾಕಲಾಗಿತ್ತು.
2006 ವಿಶ್ವ ಕಪ್
ಕಳೆದ 1998 ರಲ್ಲಿ ನಡೆದ FIFA ವಿಶ್ವ ಕಪ್ ಜಿಡಾನೆ ಭಾಗವಹಿಸಿದ ಪ್ರಥಮ ವಿಶ್ವ ಕಪ್ ಪಂದ್ಯಾವಳಿಯಾಗಿತ್ತು. ಅದು ಅವನ ತಾಯ್ನೆಲ ಫ್ರಾನ್ಸ್ ನಲ್ಲಿ ಜರುಗಿತ್ತು. ಸಮೂಹ ಹಂತದಲ್ಲಿ ಫ್ರಾನ್ಸ್ ಎಲ್ಲ 3 ಪಂದ್ಯಗಳನ್ನು ಗೆದ್ದಿತು. ಸೌದಿ ಅರೇಬಿಯ ವಿರುಧ್ದ ನಡೆದ ಪಂದ್ಯದಲ್ಲಿ ಫಾಉದ್ ಅನ್ವರ್ ಗೆ ಅಡ್ಡಗಾಲು ಹಾಕಿದ ಹಿನ್ನೆಲೆಯಲ್ಲಿ ಪಂದ್ಯದಿಂದ ಹೊರ ಹಾಕಲ್ಪಟ್ಟ. ಇದರಿಂದ ವಿಶ್ವಕಪ್ ಫೈನಲ್ಸ್ ನಲ್ಲಿ ರೆಡ್ ಕಾರ್ಡ್ ಪಡೆದ ಪ್ರಥಮ ಫ್ರೆಂಚ ಆಟಗಾರನಾದ  ಕ್ವಾರ್ಟರ್ ಫೇನಲ್ಸ್ ಪಂದ್ಯದಲ್ಲಿ ಗೋಲುರಹಿತ ಡ್ರಾದ ನಂತರ ಪೆನಾಲ್ಟಿಯಲ್ಲಿ ಇಟಲಿಯನ್ನು ಸೋಲಿಸುವ ಮೊದಲು ಪೆರುಗ್ವೆ ವಿರುಧ್ಧ ಕೊನೆಯ 16 ನೇ ಪಂದ್ಯವನ್ನು 1-0 ಮೂಲಕ್ ಜಯಿಸುವ ಮೂಲಕ ಫ್ರಾನ್ಸ್ ಮುಂದುವರಿಯಿತು. ಅವರು ಸೆಮಿ ಫೈನಲ್ ನಲ್ಲಿ ಕ್ರೊಯೆಶಿಯಾವನ್ನು 2-1 ಗೋಲುಗಳಿಂದ ಸೋಲಿಸಿದರು ಯಾವುದೇ ಗೋಲು ಬಾರಿಸದಿದ್ದರೂ ಜಿಡಾನೆ ತಂಡದ ಸಾಧನೆಯಲ್ಲಿ ಮಹತ್ವದ ಪಾತ್ರ ವಹಿಸಿದ.ಸ್ಪರ್ಧೆಯನ್ನು ಗೆಲ್ಲುವ ನೆಚ್ಚಿನ ತಂಡ ಮತ್ತು ಗೆಲುವನ್ನು ಸಾಧಿಸಿದ ಬ್ರೆಜಿಲ್ ವಿರುಧ್ಧ ಆಡಲು ಜಿಡಾನೆ ಮತ್ತು ಫ್ರಾನ್ಸ್ ತೆರಳಿದರು.ತೆರಳಿದರು. ತಲೆಯಿಂದ ಕಾರ್ನರ್ ಕಿಕ್ ಹೊಡೆಯುವ ಮೂಲಕ ಜಿಡಾನೆ 2 ಗೋಲು ಗಳಿಸುವುದರಿಂದ ಫ್ರಾನ್ಸ್ ಆರಂಭದಿಂದಲೇ ಮುಂಚೂಣಿಯಲ್ಲಿತ್ತು. ನಂತರ ಮತ್ತೊಂದು ಗೋಲು ಬಾರಿಸಿದ ಫ್ರಾನ್ಸ್ ತಮ್ಮ ಪ್ರಥಮ FIFA ವಿಶ್ವಕಪ್ ಗೆಲ್ಲಲು ನಾಂದಿ ಹಾಡಿತು. ಜಿಡಾನೆ ದಿಢೀರನೆ ರಾಷ್ಟೀಯ ನಾಯಕನಾಗಿಬಿಟ್ಟ. ಆರ್ಕ್ ದೆ ಟ್ರಿಯೊಂಫೆ ಮೇಲೆ ಅವನ ಪ್ರತಿಕೃತಿಯನ್ನು ಪ್ರದರ್ಶಿಸಲಾಯಿತು.
ಯುರೊ2000
ಅವನು ಸ್ಪೇನ್ ವಿರುಧ್ಧ 2 ಗೋಲು ಅದರಲ್ಲಿ ಒಂದಂತೂ ಮರೆಯಲಾಗದ ಫ್ರೀ ಕಿಕ್ ಬಾರಿಸಿದ ಇದರಿಂದ ಫ್ರಾನ್ಸ್ ಯುರೊ 2000 ಗೆದ್ದು 1974 ರ ಪಶ್ಚಿಮ ಜರ್ಮನಿಯ ಗೆಲುವಿನ ನಂತರ ವಿಶ್ವಕಪ್ ಮತ್ತು ಯುರೊಪಿಯನ್ ಚಾಂಪಿಯನ್ ಶಿಪ್ ಎರಡನ್ನೂ ಗಳಿಸಿದ ಪ್ರಥಮ ತಂಡವಾಯಿತು.
2006 ವಿಶ್ವ ಕಪ್
ತೊಡೆಗೆ ಗಾಯವಾದ ಕಾರಣ 2002ರ ವಿಶ್ವಕಪ್ ನಲ್ಲಿ ಮೊದಲ 2 ಪಂದ್ಯಗಳನ್ನು ಜಿಡಾನೆ ಆಡಲಾಗಲಿಲ್ಲ. ಸಂಪೂರ್ಣ ಚೇತರಿಸಿಕೊಳ್ಳದಿದ್ದರೂ ಆತ 3ನೇ ಪಂದ್ಯಕ್ಕೆ ಧಾವಿಸಿದ; ಆದರೆ ಫ್ರಾನ್ಸ್ ಯಾವ ಗೋಲು ಬಾರಿಸದೆಯೇ ಅವಮಾನಕರವಾಗಿ ಪಂದ್ಯದಿಂದ ಹೊರಬರುವುದನ್ನು ತಪ್ಪಿಸಲು ಆಗಲಿಲ್ಲ. ಹಿಂದೆ 2004 ರ ಜೂನ್ 12ರಂದು ಯುರೊ 2004 ಕ್ವಾಟರ್ ಫೈನಲ್ಸ್ ನಲ್ಲಿ ಸಂಭಾವ್ಯ ವಿಜೇತರಾದ ಗ್ರೀಸ್ ತಂಡದ ಮೂಲಕ ಫ್ರಾನ್ಸ್ ಹೊರಹಾಕಲ್ಪಟ್ಟಾಗ ಅಂತರ ರಾಷ್ಟೀಯ ಫುಟ್ ಬಾಲ್ ನಿಂದ ಜಿಡಾನೆ ನಿವೃಯತ್ತವನಾದ. ತಂಡದ ಪ್ರಮುಖ ಆಟಗಾರರಾದ ಬಿಕ್ಸೆಂಟೆ ಲಿಝಾರಜು, ಮರ್ಕೆಲ್ ದೆಸೈಲಿ ಮುಂತಾದವರ ಸಮೂಹ ನಿವೃತ್ತಿಯಿಂದ 2006 ರ ವಿಶ್ವಕಪ್ ಗೆ ಅರ್ಹವಾಗಲು ಹೆಣಗಬೇಕಾಯಿತುಹೆಣಗಬೇಕಾಯಿತು. ಆದರೆ ತರಬೇತುದಾರ ರೆಮಂಡ್ ಡೊಮೆನೆಚ್ ಒತ್ತಾಯದ ಮೇರೆಗೆ ಜಿಡಾನೆ ನಿವೃತ್ತಿಯಿಂದ ಹೊರಬಂದು, ಕೂಡಲೇ ತಂಡದ ನಾಯಕನಾಗಿ ಮರುನೇಮಕಗೊಂಡನು. 2005ರ ಸೆಪ್ಟೆಂಬರ್ 3 ರಂದು ಫೊರ್ರೆ ದ್ವೀಪದ ವಿರುಧ್ಧ 3-0 ಗೋಲುಗಳಿಂದ ಜಯಗಳಿಸುವ ಮೂಲಕ ಭರ್ಜರಿ ಮರುಪ್ರವೇಶ ಮಾಡಿದ. ಇದರಿಂದ ಫ್ರಾನ್ಸ್ ತನ್ನ ಅರ್ಹತಾ ಸಮೂಹ ಸೇರಿತು 2006 ಮೇ 27ರಂದು ಮೆಕ್ಸಿಕೊ ವಿರುಧ್ದದ ಸೌಹಾರ್ದ ಪಂದ್ಯದಲ್ಲಿ 1-0 ಗೋಲುಗಳಿಂದ ಗೆದ್ದು ಫ್ರಾನ್ಸ್ ತಂಡದಲ್ಲಿ ತನ್ನ ನೂರನೇ ಕ್ಯಾಪ್ ಗೆಲ್ಲುವ ಮೂಲಕ ಮಾರ್ಸೆಲ್ ದೆಸೈಲ, ಡಿದಿಯೆರ್ ದೆಶ್ಚಾಂಪ್ಸ್ ಮತ್ತು ಲಿಲಿಯನ್ ಥುರಾಮ್ ನಂತರ ಈ ಮೈಲಿಗಲ್ಲು ತಲುಪಿದ 4 ನೇ ಆಟಗಾರನಾದ.. ದ್ವಿತಿಯಾರ್ಧದ ಆರಂಭದಲ್ಲಿ ಆತನನ್ನು ಬದಲಾಯಿಸಲಾಯಿತು
ಯುರೊ 2004
ಪಂದ್ಯಾವಳಿಯಲ್ಲಿ ಇಂಗ್ಲೆಂಡ್ ವಿರುಧ್ಧದ ಪಂದ್ಯ ಅವನ ಅವಿಸ್ಮರಣೀಯ ಪಂದ್ಯವಾಗಿತ್ತು. ಇಂಗ್ಲೆಂಡ ಒಂದು ಗೋಲಿನಿಂದ ಮುಂಚೂಣಿಯಲ್ಲಿತ್ತು. ಕೊನೆಯ ನಿಮಿಷದಲ್ಲಿ ಜಿಡಾನೆ ಚೆಂಡನ್ನು ಬಲಕ್ಕೆ ಒದ್ದು ಒಂದು ಅದ್ಭುತ ಕಿಕ್ ಹೊಡೆಯುವ ಮೂಲಕ್ ಗೋಲ್ ಕೀಪರ್ ಡೆವಿಡ್ ಜೇಮ್ಸ್ ಅವನು ಎಡಗಡೆಗೆ ಒದೆಯಬಹುದೆಂದು ಯೋಚಿಸಿ ಗೊಂದಲಕ್ಕೀಡಾಗುವಂತೆ ಮಾಡಿದ. ಒಂದು ನಿಮಿಷದ ನಂತರ ಪೆನಾಲ್ಟಿ ಸ್ಕೋರ್ ಮಾಡುವುದರಿಂದ 2-1 ಗೋಲುಗಳಿಂದ ಫ್ರಾನ್ಸ್ ಪಂದ್ಯ ಗೆದ್ದಿತು. ಕ್ವಾರ್ಟರ್ ಫೈನಲ್ಸ್ ನಲ್ಲಿ ಸಂಭಾವ್ಯ ವಿಜೇತರಾದ ಗ್ರೀಸ್ ನಿಂದ ಫ್ರಾನ್ಸ್ ಸೋಲನುಭವಿಸಿತು
2006 ವಿಶ್ವ ಕಪ್
2006 ರ ವಿಶ್ವಕಪ್ ಅಂತಿಮ ಪಂದ್ಯದಲ್ಲಿ ಜಿಡಾನೆ ಫೈನಲ್ ಮ್ಯಾಚ್ ನಲ್ಲಿನ ಹಳದಿ ಕಾರ್ಡ್ ತೋರಿಸಿ ಅಮಾನತ್ತ ಆದ ನಂತರದಲ್ಲಿ ಜಿಡಾನೆ ಪ್ಯಾತ್ರಿಕ್ ವೆಯೆರಾಗೆ ಗೊಲೊಂದನ್ನು ಮಾಡಲು ಅನುಮತಿಸಿ,ಸ್ಪೇನ್ ನೊಂದಿಗಿನ ತೊಂಬತ್ತೊಂದನೆಯ ನಿಮಿಷದಲ್ಲಿನ ಎರಡನೆಯ ಸುತ್ತಿನ ಪಂದ್ಯದಲ್ಲಿ ತಾನೆ ಒಂದು ಗೋಲು ಬಾರಿಸಲು ಅನುವಾದ.ಫ್ರಾನ್ಸ್ ಬ್ರೆಜಲ್ ನ್ನು ಒಂದೇ ಹೊಡೆತದ ಗೋಲಿನಿಂದ 1998ರ ಮರು ಪಂದ್ಯಕ್ಕೆ ಅಂತಿಮ ತೆರೆಯೆಳೆದು,ಅದನ್ನು 1-0ಗೋಲಿಂದ ಜಿಡಾನೆ ಫ್ರೀ ಕಿಕ್ ಗೆ ಥೆಯರೆ ಹೆನ್ರಿಯ ನಿರ್ಣಾಯಕ ಗೋಲಿನಿಂದ ಆತ FIFAದಿಂದ ಮ್ಯಾನ್ ಆಫ್ ದಿ ಮ್ಯಾಚ್ ಪ್ರಶಸ್ತಿಗೆ ಕಾರಣನಾದ. ಅಂತಿಮ ಪಂದ್ಯದ ಮೊದಲು ಸ್ಪರ್ಧೆಯ ಉತ್ತಮ ಅಟಗಾರನೆಂದು ಜಿಡಾನೆಗೆ ಗೊಲ್ಡನ್ ಬಾಲ್ ಪ್ರಶಸ್ತಿ ನೀಡಲಾಯಿತು.
ಫೈನಲ್ ಪಂದ್ಯದಲ್ಲಿ 7ನೇ ನಿಮಿಷದಲ್ಲಿ ಪೆನಾಲ್ಟಿ ಬಾರಿಸುವ ಮೂಲಕ ಜಿಡಾನೆ ವಿಶ್ವ ಕಪ್ ಇತಿಹಾಸದಲ್ಲೇ ಪೀಲೆ, ಪಾಲ್ ಬ್ರಿಟ್ನೇರ ಮತ್ತು ವಾವಾರಂತೆ 2 ಭಿನ್ನ ಫೈನಲ್ ನಲ್ಲಿ ಸ್ಕೋರ್ ಮಾಡಿದ ನಾಲ್ಕನೇ ಆಟಗಾರನಾಗಿ ಮತ್ತು ವಾವಾ, ಪೀಲೆ ಮತ್ತು ಜಿಯೊಫ್ ಹಸ್ಟ್, ರೊಂದಿಗೆ 3 ವಿಶ್ವಕಪ್ ನಲ್ಲಿ ತಲಾ ಒಂದರಂತೆ ಪ್ರಥಮ ಸ್ಥಾನದಲ್ಲಿ ಭಾಗೀದಾರನಾದನು. ಮಾರ್ಕೊ ಮಾಟೆರಾಝಿ ಗೆ ತಲೆಯಿಂದ ಚಚ್ಚಿದ ನಂತರ ಇಟಾಲಿಯನ್ನರಿಂದ ಅಣಕು ಮಾತು ಮತ್ತು ಅಪಮಾನದ ಹಿನ್ನೆಲೆಯಲ್ಲಿ ಜಿಡಾನೆಯನ್ನು ಹೊರ ಹಾಕಲಾಯಿತು. ಅಲ್ಲದೇ ಇಟಲಿ 5-3 ಗೋಲುಗಳಿಂದ ಗೆದ್ದ ಪೆನಾಲ್ಟಿ ಶೂಟ್ ಔಟ್ ನಲ್ಲಿ ಅವನು ಭಾಗವಹಿಸಲಿಲ್ಲ. ಈ ಘಟನೆಯ ಹೊರತಾಗಿಯೂ ಜಿಡಾನೆಗೆ ಗೊಲ್ಡನ್ ಬಾಲ್ ಇಟ್ಟುಕೊಳ್ಳುವ ಅನುಮತಿ ನೀಡಲಾಗಿತ್ತು. ಸುಮಾರು 2010 ರಲ್ಲಿ, ಫೇನಲ್ ಪಂದ್ಯದಲ್ಲಿ ಮಟೆರಾಝಿಗೆ ತಲೆ ಚಚ್ಚಿದ್ದರ ಕುರಿತು ಕ್ಷಮೆ ಕೇಳುವ ಬದಲು "ಸಾಯುವುದು ಮೇಲು" ಎಂದು ಜಿಡಾನೆ ಹೇಳಿದ.
ನಿವೃತ್ತಿಯ ನಂತರ
ಫ್ಲೊರೆಂಟಿನೊ ಪೆರೆಝ್ 2ನೇ ಬಾರಿಗೆ ರಿಯಲ್ ಮ್ಯಾಡ್ರಿಡ್ ಅಧ್ಯಕ್ಷನಾಗಿ ನೇಮಕಗೊಂಡ ಹಿನ್ನೆಲೆಯಲ್ಲಿ 2009ರ ಜೂನ್ 1ರಂದು ಜಿಡಾನೆ ಅಧ್ಯಕ್ಷರಿಗೆ ಸಲಹೆಗಾರನಾಗಿ ಘೋಷಿಸಲ್ಪಟ್ಟ. ರಿಯಲ್ ಮ್ಯಾಡ್ರಿಡ್ ಅನುಭವಿ ತಂಡಕ್ಕಾಗಿ ಅವನು ನಿಯತವಾಗಿ ಆಡುತ್ತಾನೆ. ಜೊರ್ಗೆ ವಲ್ಡಾನೊ, ಪ್ರಧಾನ ನಿರ್ದೇಶಕ ಮತ್ತು ಮಿಗುಯೆಲ್ ಪರ್ಡೆಜಾ ಕ್ರೀಡಾ ನಿರ್ದೇಶಕರ ಜೊತೆಗೆ ಕ್ಲಬ್ ನ ಕ್ರೀಡಾ ನಿರ್ಧಾರಗಳ ನಿರ್ಣಯ ಕೈಗೊಳ್ಳುವಲ್ಲಿ ಜಿಡಾನೆಯೂ ಪ್ರಮುಖ ವ್ಯಕ್ತಿಯಾಗಿದ್ದ.
ಧಾರ್ಮಿಕ ಸೇವಾ ಕಾರ್ಯಗಳು
ಡೆನೊನೆ ರಾಷ್ಟ ಕಪ್ ಸಮಯದಲ್ಲಿ ಜಿಡಾನೆ ಪಾತ್ರ ಕೆಯುಡರೂನ್ ಮಕ್ಕಳ ಏಡ್ಸ್ ಚಾರಿಟಿಗಾಗಿ 2007 ಫೆಬ್ರವರಿ 24 ರಂದು 10,000 ಅಭಿಮಾನಿಗಳ ಎದುರು ಉತ್ತರ ಥೈಲ್ಯಾಂಡ್ ನಲ್ಲಿ  ಜಿಡಾನೆ ಮೊದಲ ಗೋಲನ್ನು ಬಾರಿಸಿ ಎರಡನೇಯದನ್ನು ಮಲೆಸಿಯಾ ತಂಡದ ಜೊತೆಗಾರನಿಗೆ ಬಿಟ್ಟುಕೊಟ್ಟು 2-2 ಗೋಲುಗಳಲ್ಲಿ ಪಂದ್ಯ ಪೂರ್ಣಗೊಳಿಸಿದ. ಈ ಪಂದ್ಯದಿಂದ ฿260,000($7,750)ಹಣ ಸಂಗ್ರಹಿಸಲಾಯಿತು. ಈ ಹಣವನ್ನು ಎರಡು ಶಾಲೆಗಳು ಮತ್ತು 16 ಮೂರು ಶಯನಗೃಹವುಳ್ಳ ಮನೆ ಕಟ್ಟಲು ನೀಡಲಾಯಿತು ಅಂದರೆ 2007 ನವೆಂಬರ್ 19ರಂದು ಮಲಗಾ, ಸ್ಪೇನ ನ ಬಡತನ ನಿರ್ಮೂಲನೆ ಕಾರ್ಯಕ್ರಮಕ್ಕಾಗಿ ಆಯೋಜಿಸಲಾದ ಪಂದ್ಯದಲ್ಲಿ ಜಿಡಾನೆ ಆಡಿದ. ಪಂದ್ಯ 2-2 ಗೋಲುಗಳಿಗೆ ಡ್ರಾ ಆಯಿತು. ಅವನು ಯಾವುದೇ ಸ್ಕೊರ್ ಮಾಡಲಿಲ್ಲ ಆದರೆ ತಂಡಕ್ಕೆ 2ನೇ ಗೋಲು ಬಿಟ್ಟುಕೊಟ್ಟ. ಅವನು ಮತ್ತು ಮಾಜಿ ರಿಯಲ್ ಮ್ಯಾಡ್ರಿಡ್ ತಂಡದ ಜೊತೆಗಾರ ರೊನಾಲ್ಡೊ ಜಂಟಿಯಾಗಿ ಅಮೇರಿಕದ ಅಭಿವೃಧ್ಧಿ ಕಾರ್ಯಕ್ರಮಕ್ಕಾಗಿ ಸಹಾಯ ಮಾಡುವ ವಾರ್ಷಿಕ ಪಂದ್ಯವನ್ನು ಆಯೋಜಿಸುವ ಹೊಣೆ ಹೊತ್ತು ಫುಟ್ಬಾಲ್ ಆಟಗಾರರು, ಇನ್ನಿತರ ವೃತ್ತಿಪರರು ಮತ್ತು ಪ್ರಸಿಧ್ಧ ವ್ಯಕ್ತಿಗಳು ಮತ್ತು ಇತರ ಕ್ರೀಡಾಪಟುಗಳ ತಂಡ ರಚಿಸಿ ನಿಭಾಯಿಸುವಲ್ಲಿ ತೊಡಗಿಸಿಕೊಂಡರು. ಇಸವಿ 2001 ರವರೆಗೆ ಅಮೇರಿಕದ ಹಿತೈಷಿ ರಾಯಭಾರಿಯಾದ ಜಿಡಾನೆ ಪಂದ್ಯ ಆರಂಭಿಸುವ ಮೊದಲು "ವಿಶ್ವದ ಅಭಿವೃಧ್ದಿಗಾಗಿ ಎಲ್ಲರೂ ತಮ್ಮ ಕೇ ಜೋಡಿಸಲು ಸಾಧ್ಯ" ಎಂದು ಹೇಳಿದನು. ಇಸವಿ 2009ರ ಜೂನ್ ನಲ್ಲಿ ಜಿಡಾನೆ ಟೊರಂಟೊ, ಮಾಂಟ್ರಿಯಲ್ ಮತ್ತು ವ್ಯಾನ್ ಕೊವರ್ ನಲ್ಲಿ ತಂಗುತ್ತಾ ಕೆನಡಾ ಪ್ರವಾಸ ಕೈಗೊಂಡ. ಜಿಡಾನೆ ಮತ್ತು ಸ್ನೇಹಿತರು ಎಂದು ಹೆಸರಿಸಿದ್ದರೂ ಫ್ಯಾಬಿಯನ್ ಬಾರ್ತೇಜ್ ಮತ್ತು ಸ್ಯಾಮ್ಯುಯೆಲ್ ಈಟು ಸೇರಿದಂತೆ ಸ್ಥಳೀಯ ಆಟಗಾರರನ್ನೊಳಗೊಂಡ ಪಂದ್ಯಗಳನ್ನು ಪ್ರದರ್ಶಿಸಲಾಯಿತು. ಪಂದ್ಯಾವಳಿ ಆಯೋಜಕರು ಪ್ರಾಯೋಜಕರ ಅಭಾವ ಎದುರಿಸಬೇಕಾಯಿತು. ಅಲ್ಲದೇ ಕೆನಡಾದ ಸೊಕ್ಕರ್ ಅಸೊಸಿಯೇಶನ್ ಸಹಾಯದಿಂದ ಈ ಅವ್ಯವಸ್ಥೆಯನ್ನು ಸರಿಪಡಿಸಲಾಯಿತು. ಕೆಲ ಭಾಗವನ್ನು ಯುನಿಸೆಫ್ ಗೆ ನೀಡಲಾಯಿತು.
ಗೌರವಗಳು ಮತ್ತು ನೇಮಕಗಳು
2004ರಲ್ಲಿ ಫೊರ್ಬ್ಸ್ ಪತ್ರಿಕೆ US$15.8 ಮಿಲಿಯನ್ ನ ಅತಿ ಹೆಚ್ಚು ಸಂಭಾವನೆ ಪಡೆದ 42ನೇ ಕ್ರೀಡಾಪಟು ಎಂದು ಹೆಸರಿಸಿದೆ. ಇಸವಿ 2006 ನವೆಂಬರ್ ನಲ್ಲಿ ನೊಬೆಲ್ ಶಾಂತಿ ಪುರಸ್ಕಾರ ಪಡೆದ ಮುಹಮ್ಮದ್ ಯುನಸ್ ಅತಿಥಿಯಾಗಿ ಜಿಡಾನೆ ಬಾಂಗ್ಲಾದೇಶ ಸುತ್ತಿದ. ತನ್ನ ಪಾಲಕರ ಮೂಲ ಸ್ಥಳವಾದ ಅಲ್ಜಿರಿಯಾಗೆ ಭೇಟಿ ನೀಡಿ ಅಲ್ಲಿಯ ಅಧ್ಯಕ್ಷ ಅಬ್ದೆಲ್ ಅಜೀಜ್ ಬೊಟೆಫಿಕಾರನ್ನು ಭೇಟಿಯಾದ. ಚಿತ್ರ ನಿರ್ಮಾಪಕ ಫಿಲಿಪ್ಪೆ ಪಾರ್ರೆನೊ ಮತ್ತು ಡೌಗ್ಲಾಸ್ ಗೊರ್ಡೆನೊ 17 ಕ್ಯಾಮರಾಗಳನ್ನು ಬಳಸಿ ಜಿಡಾನೆ ಕುರಿತು ಒಂದು ಸಾಕ್ಷ್ಯ ಚಿತ್ರ ತಯಾರಿಸಿದ್ದು ಚಿತ್ರದಲ್ಲಿ ಪಂದ್ಯದುದ್ದಕ್ಕೂ ಜಿಡಾನೆಯನ್ನು ಹಿಂಬಾಲಿಸಲಾಗಿದೆ. ಈ ಸಾಕ್ಷಚಿತ್ರ 2009 ರ ಫುಲ್ ಫ್ರೇಮ್ ಡಾಕ್ಯುಮೆಂಟರಿ ಫಿಲ್ಮ್ ಫೆಸ್ಟಿವಲ್ ನ ಭಾಗವಾಗಿತ್ತು.
ವೈಯಕ್ತಿಕ ಜೀವನ
thumb|ಕಬಿಲ್ಲೆಯಲ್ಲಿ ಅಗುಮೊನೆ ಅಥ್ ಸ್ಲಿಮಾನೆ ಗ್ರಾಮದಲ್ಲಿ ಜಿಡಾನೆ ಪಾಲಕರ ಮನೆ 1988-89 ರಲ್ಲಿ ಕ್ಯಾನೆಸ್ ವಿರುಧ್ಧ ಆಡುವಾಗ ಜಿಡಾನೆ ತನ್ನ ಪತ್ನಿ ವೆರೊನಿಕ್ ಳನ್ನು ಭೇಟಿಯಾದ. ಅವರಿಗೆ ನಾಲ್ವರು ಮಕ್ಕಳು. ಎಂಝೊ, ಲಿಕಾ, ಥೆಯೊ ಮತ್ತು ಇಲ್ಯಾಜ್ ಲುಕಾ ಮತ್ತು ಥೆಯೊ ಇಬ್ಬರೂ ರಿಯಲ್ ಮ್ಯಾಡ್ರಿಡ್ ಇನ್ಫಂಟಿಲ್ ಬಿ ತಂಡದ ಸದಸ್ಯರಾಗಿದ್ದಾರೆ.
ಅಂಕಿಅಂಶಗಳು
200||34||17||5||22||4||239||43 151||24||26||2||49||5||226||31 155||37||23||2||47||9||224||48 506||95||66||9||118||18||689||122
ಬಾಹ್ಯ ಕೊಂಡಿಗಳು
ವರ್ಗ:1972ರಲ್ಲಿನ ಜನನಗಳು ವರ್ಗ:ಜೀವಿತ ಜನರು ವರ್ಗ:1998 FIFA ವಿಶ್ವ ಕಪ್ ಆಟಗಾರರು ವರ್ಗ:2002 FIFA ವಿಶ್ವ ಕಪ್ ಆಟಗಾರರು ವರ್ಗ:2006 FIFA ವಿಶ್ವ ಕಪ್‌ ಆಟಗಾರರು ವರ್ಗ:ಎ ಎಸ್ ಕ್ಯಾನ್ನೆ ಆಟಗಾರರು ವರ್ಗ:ವರ್ಷದ ಯುರೋಪಿಯನ್ ಫುಟ್ ಬಾಲ್ ಆಟಗಾರರು ವರ್ಗ:ಎಫ್ ಸಿ ಗಿರೊಂಡಿನ್ ನ ಡೆ ಬೊರ್ಡಿಯಾಕ್ಸ್ ಆಟಗಾರರು ವರ್ಗ:ಫಿಫಾ 100 ವರ್ಗ:FIFA ಸೆಂಚುರಿ ಕ್ಲಬ್ ವರ್ಗ:FIFA ವಿಶ್ವ ಕಪ್-ವಿಜೇತ ಆಟಗಾರರು ವರ್ಗ:FIFA ವರ್ಷದ ವಿಶ್ವ ಆಟಗಾರರು ವರ್ಗ:ಅಸೋಸಿಯೇಶನ್ ಫುಟ್ಬಾಲ್‌ ಮಧ್ಯಮೈದಾನದ ಆಟಗಾರರು ವರ್ಗ:ಫ್ರಾನ್ಸ್ ಅಂತಾರಾಷ್ಟೀಯ ಫೂಟ್ ಬಾಲ್ ಆಟಗಾರರು ವರ್ಗ:ಇಟೆಲಿಯಲ್ಲಿರುವ ವಲಸಿಗ ಫುಟ್‌‌ಬಾಲ್ ಆಟಗಾರರು ವರ್ಗ:ಸ್ಪೇನ್‌ನಲ್ಲಿರುವ ವಲಸಿಗ ಫುಟ್‌‌ಬಾಲ್ ಆಟಗಾರರು ವರ್ಗ:ಫ್ರೇಂಚ್ ನಿಂದ ವಲಸೆ ಬಂದ ಫುಟ್‌‌ಬಾಲ್ ಆಟಗಾರರು ವರ್ಗ:ಫ್ರೇಂಚ್ ಮುಸ್ಲಿಮರು ವರ್ಗ:ಅಲ್ಜೇರಿಯಾ ಮೂಲದ ಫ್ರೇಂಚ್ ಜನರು ವರ್ಗ:ಇಂಟರ್ನೆಟ್ ಮೇಮ್ಸ್ ವರ್ಗ:ಜುವೆಂಟಸ್ ಎಫ್ ಸಿ ಆಟಗಾರರು ವರ್ಗ:ಕಬಿಲೆ ಜನರು ವರ್ಗ:ಲಾ ಲಿಗಾ ಫುಟ್‌ಬಾಲ್ ಆಟಗಾರರು ವರ್ಗ:ಲೆಜಿಯನ್ ಡಿ ಆನರ್ ಅಧಿಕಾರಿಗಳು ವರ್ಗ:ಲೀಗ್ 1 ಆಟಗಾರರು ವರ್ಗ:ಮರ್ಸೆಲ್ಲೆಯಿಂದ ಬಂದ ಜನ ವರ್ಗ:ರಿಯಲ್ ಮ್ಯಾಡ್ರಿಡ್ C.F. ಆಟಗಾರರು ವರ್ಗ:ಸೀರಿ A ಫುಟ್‌ಬಾಲ್ ಆಟಗಾರರು ವರ್ಗ:UEFA ಯುರೋ 2000 ಆಟಗಾರರು ವರ್ಗ:UEFA ಯುರೋ 2004 ಆಟಗಾರರು ವರ್ಗ:UEFA ಯುರೊಪಿಯನ್ ಫುಟ್ ಬಾಲ್ ಚಾಂಪಿಯನ್ ಶಿಪ್ ಗೆದ್ದ ಆಟಗಾರರು ವರ್ಗ:ವರ್ಲ್ಡ್ ಸಾಕರ್ ಮ್ಯಾಗಜೀನ್‌ನ ವಿಶ್ವದ ವರ್ಷದ ಆಟಗಾರ ವರ್ಗ:ಬರ್ಬೇರ್ ಬುಡಕಟ್ಟಿನ ಜನರು ವರ್ಗ:ಫುಟ್‌ಬಾಲ್ ವರ್ಗ:ಕ್ರೀಡೆ ವರ್ಗ:ಕ್ರೀಡಾಪಟುಗಳು
ಅಷ್ಟಭಾರ್ಯ
link=//upload.wikimedia.org/wikipedia/commons/thumb/b/b1/Mysore_painting.jpg/250px-Mysore_painting.jpg|right|thumb|309x309px| [[ಕೃಷ್ಣ|ಕೃಷ್ಣನೊಂದಿಗೆ ಅಷ್ಟಭಾರ್ಯ - ೧೯ ನೇ ಶತಮಾನದ ಮೈಸೂರು ಪೇಂಟಿಂಗ್ ಕೃಷ್ಣನನ್ನು ತನ್ನ ಎಂಟು ಪ್ರಮುಖ ಸಂಗಾತಿಗಳೊಂದಿಗೆ ಚಿತ್ರಿಸುತ್ತದೆ.]] ಅಷ್ಟಭಾರ್ಯ ಅಥವಾ ಅಷ್ಟಭಾರ್ಯ(ಗಳು) ದ್ವಾಪರ ಯುಗದಲ್ಲಿ (ಯುಗ) ದ್ವಾರಕದ ರಾಜ ಹಿಂದೂ ದೇವರು ಕೃಷ್ಣನ ಎಂಟು ಪ್ರಮುಖ ರಾಣಿ-ಪತ್ನಿಯರ ಗುಂಪು. ಭಾಗವತ ಪುರಾಣದಲ್ಲಿ ಕಂಡುಬರುವ ಅತ್ಯಂತ ಜನಪ್ರಿಯ ಪಟ್ಟಿಯು ಸೇರಿವೆ: ರುಕ್ಮಿಣಿ, ಸತ್ಯಭಾಮಾ, ಜಾಂಬವತಿ, ಕಾಳಿಂದಿ, ಮಿತ್ರವಿಂದಾ, ನಾಗನಜಿತಿ, ಭದ್ರ ಮತ್ತು ಲಕ್ಷ್ಮಣ. ವಿಷ್ಣು ಪುರಾಣ ಮತ್ತು ಹರಿವಂಶದಲ್ಲಿ ಭದ್ರಾ ಬದಲಿಗೆ ಮಾದ್ರಿ ಅಥವಾ ರೋಹಿಣಿ ಎಂಬ ರಾಣಿಯರನ್ನು ಒಳಗೊಂಡಿರುವ ವ್ಯತ್ಯಾಸಗಳು ಅಸ್ತಿತ್ವದಲ್ಲಿವೆ. ಅವರಲ್ಲಿ ಹೆಚ್ಚಿನವರು ರಾಜಕುಮಾರಿಯರಾಗಿದ್ದರು.
ಹಿಂದೂ ಧರ್ಮದಲ್ಲಿ, ರಾಧಾ ಸೇರಿದಂತೆ ಕೃಷ್ಣನ ಎಲ್ಲಾ ಪತ್ನಿಯರನ್ನು ಲಕ್ಷ್ಮಿ ದೇವತೆಯ ಅವತಾರಗಳಾಗಿ ಪೂಜಿಸಲಾಗುತ್ತದೆ ಆದರೆ ಬ್ರಜ್‌ನ ಗೋಪಿಗಳನ್ನು ರಾಧೆಯ ಅಭಿವ್ಯಕ್ತಿಗಳು ಎಂದು ಪರಿಗಣಿಸಲಾಗುತ್ತದೆ.
ವಿದರ್ಭದ ರಾಜಕುಮಾರಿಯಾದ ರುಕ್ಮಿಣಿಯು ಕೃಷ್ಣನ ಮೊದಲ ಪತ್ನಿ ಮತ್ತು ದ್ವಾರಕಾದ ಮುಖ್ಯ ರಾಣಿ ( ಪತ್ರಾಣಿ ). ಆಕೆಯನ್ನು ಸಮೃದ್ಧಿಯ ದೇವತೆಯಾದ ಶ್ರೀದೇವಿಯ ಅವತಾರವೆಂದು ಪರಿಗಣಿಸಲಾಗಿದೆ. ಸತ್ಯಭಾಮಾ, ಮೂರನೇ ಪತ್ನಿ, ಯಾದವ ರಾಜಕುಮಾರಿ, ಭೂದೇವಿ ಭೂದೇವಿಯ ಲಕ್ಷ್ಮಿಯ ಅಂಶವೆಂದು ಪರಿಗಣಿಸಲಾಗಿದೆ. ಜಾಂಬವತಿಯು ಲಕ್ಷ್ಮಿಯ ಮೂರನೇ ಅಂಶವಾದ ನೀಲಾದೇವಿಯ ಅಭಿವ್ಯಕ್ತಿ ಎಂದು ನಂಬಲಾಗಿದೆ. ಯಮುನಾ ನದಿಯ ದೇವತೆಯಾದ ಕಾಳಿಂದಿಯನ್ನು ಸ್ವತಂತ್ರವಾಗಿ ಪೂಜಿಸಲಾಗುತ್ತದೆ. ಅಷ್ಟಭಾರ್ಯರಲ್ಲದೆ, ಕೃಷ್ಣನಿಗೆ ೧೬,೦೦೦ ಅಥವಾ ೧೬,೧೦೦ ವಿಧ್ಯುಕ್ತ ಪತ್ನಿಯರಿದ್ದರು.
ಗ್ರಂಥಗಳು ಕೃಷ್ಣನು ಅಷ್ಟಭಾರ್ಯದಿಂದ ತಂದೆಯಾದ ಅನೇಕ ಮಕ್ಕಳನ್ನು ಉಲ್ಲೇಖಿಸುತ್ತವೆ. ಅದರಲ್ಲಿ ಪ್ರಮುಖವಾದವರು ರಾಜಕುಮಾರ ಪ್ರದ್ಯುಮ್ನ, ರುಕ್ಮಿಣಿಯ ಮಗ.
ಸಾಂಕೇತಿಕತೆ
ಅವರ ರಾಜ ಸ್ಥಾನಮಾನದ ಪ್ರಕಾರ ಪತ್ನಿಯರ ಕ್ರಮಾನುಗತವು ಮೂರು ಗುಂಪುಗಳ ಅಡಿಯಲ್ಲಿದೆ ಮತ್ತು ಕೃಷ್ಣನ ಸಾರ್ವಭೌಮತ್ವವನ್ನು ಸಂಕೇತಿಸುತ್ತದೆ. ಮೊದಲ ಗುಂಪಿನಲ್ಲಿ ಭೌತಿಕ ಪ್ರಕೃತಿಯ (ಶ್ರೀ) ಅವತಾರವಾದ ರುಕ್ಮಿಣಿಯು ಕೃಷ್ಣನ ಮಹಿಮೆ ಮತ್ತು ಸಂಪತ್ತನ್ನು ಪ್ರತಿನಿಧಿಸುತ್ತಾಳೆ. ಮೂಲ ಪ್ರಕೃತಿಯ ( ಭೂದೇವಿ ) ಅವತಾರವಾದ ಸತ್ಯಭಾಮಾ, ಭಗವಂತನ ರಾಜ್ಯ ಮತ್ತು ಕ್ಷೇತ್ರವನ್ನು ಪ್ರತಿನಿಧಿಸುತ್ತಾಳೆ. ಜಾಂಬವತಿಯು ತನ್ನ ತಂದೆಯಿಂದ ವಿಜಯನನ್ನು ಸೋಲಿಸಿ ಗೆದ್ದಳು. ಎರಡನೆಯ ಗುಂಪು ಆರ್ಯಾವರ್ತದ ಪ್ರತಿನಿಧಿಗಳಾಗಿದ್ದು ಕಾಳಿಂದಿಗೆ ಕೇಂದ್ರ ರಾಜ್ಯಗಳನ್ನು ನೀಡಲಾಗಿದೆ. ನಾಗನಜಿತಿ ಪೂರ್ವ ರಾಜ್ಯಗಳನ್ನು ಪ್ರತಿನಿಧಿಸುತ್ತದೆ (ಸೌರ ರಾಜವಂಶವನ್ನು ಒಳಗೊಂಡಂತೆ) ಮತ್ತು ಲಕ್ಷ್ಮಣ ಪಶ್ಚಿಮ ಭಾಗವನ್ನು ಪ್ರತಿನಿಧಿಸುತ್ತಾರೆ. ಮೂರನೆಯ ಗುಂಪಿನ ಹೆಂಡತಿಯರು ಮಿತ್ರವಿಂದ ಮತ್ತು ಭದ್ರ ಅವರ ಪಿತೃಪ್ರಭುತ್ವದ ಸೋದರಸಂಬಂಧಿಗಳನ್ನು ಒಳಗೊಂಡಿದ್ದರು. ಅವರು ಸಾತ್ವತ ಎಂದು ಕರೆಯಲ್ಪಡುವ ಅವನ ಯಾದವ ಕುಲವನ್ನು ಪ್ರತಿನಿಧಿಸುತ್ತಾರೆ.
ದಂತಕಥೆಗಳು
link=//upload.wikimedia.org/wikipedia/commons/thumb/1/11/Vitthal_-_Rakhumai.jpg/220px-Vitthal_-_Rakhumai.jpg|right|thumb| ಕೃಷ್ಣನ ಪ್ರಾದೇಶಿಕ ರೂಪವಾದ [[ವಿಠ್ಠಲ|ವಿಠ್ಠಲನ ಮುಖ್ಯ ಪತ್ನಿಯಾಗಿ ರುಕ್ಮಿಣಿ.]] ಕೃಷ್ಣನ ಮುಖ್ಯ ಪತ್ನಿ ರುಕ್ಮಿಣಿಯು ಕೃಷ್ಣನ ಕಥೆಗಳನ್ನು ಕೇಳಿ ಅವನನ್ನು ಪ್ರೀತಿಸುತ್ತಾಳೆ. ಆಕೆಯ ಪೋಷಕರು ಆಕೆಯ ಆಯ್ಕೆಯ ವರನೊಂದಿಗೆ ಮದುವೆಗೆ ಒಪ್ಪಿಗೆ ನೀಡಿದರೆ, ರುಕ್ಮಿಣಿಯ ಸಹೋದರ ರುಕ್ಮಿ ತನ್ನ ಸ್ನೇಹಿತ ಶಿಶುಪಾಲನೊಂದಿಗೆ ಅವಳ ಮದುವೆಯನ್ನು ನಿಶ್ಚಯಿಸಿದರು. ರುಕ್ಮಿಣಿ ತನ್ನನ್ನು ಅದರಿಂದ ರಕ್ಷಿಸಲು ಮತ್ತು ಅವಳನ್ನು ಮದುವೆಯಾಗಲು ಕೃಷ್ಣನಿಗೆ ಸಂದೇಶವನ್ನು ಕಳುಹಿಸಿದಳು. ತನ್ನ ಸಹೋದರ ರುಕ್ಮಿಯೊಂದಿಗೆ ಹೋರಾಡಿದ ನಂತರ ಕೃಷ್ಣ ತನ್ನ ಸ್ವಯಂವರದ ಸಮಯದಲ್ಲಿ ರುಕ್ಮಿಣಿಯನ್ನು ಅಪಹರಿಸಿದನು. ಅವನ ಸಹೋದರ ಬಲರಾಮನ ನೇತೃತ್ವದಲ್ಲಿ ಕೃಷ್ಣನ ಸೈನ್ಯವು ರುಕ್ಮಿಯನ್ನು  ಅನುಸರಿಸುವ ಇತರ ರಾಜರನ್ನು ಸೋಲಿಸಿತು. ರುಕ್ಮಿಣಿಯನ್ನು ಸಾಂಪ್ರದಾಯಿಕವಾಗಿ ಕೃಷ್ಣನ ಅಚ್ಚುಮೆಚ್ಚಿನ ಮತ್ತು ಪ್ರಾಥಮಿಕ ಪತ್ನಿ ಎಂದು ಪರಿಗಣಿಸಲಾಗುತ್ತದೆ. ನಂತರ ಅವರ ಪಕ್ಷಪಾತವು ಅವರ ಎರಡನೇ ಪತ್ನಿ ಸತ್ಯಭಾಮೆಯ ಕೋಪವನ್ನು ಕೆರಳಿಸುತ್ತದೆ.
ಭಾರತೀಯ ಜನಪದ ಕಥೆಗಳು ಸಾಮಾನ್ಯವಾಗಿ ಕೃಷ್ಣನ ಪೈಪೋಟಿಯ ಪತ್ನಿಯರ ಕಥೆಗಳನ್ನು ಹೇಳುತ್ತವೆ, ವಿಶೇಷವಾಗಿ ರುಕ್ಮಿಣಿ ಮತ್ತು ಸತ್ಯಭಾಮೆ. ಒಮ್ಮೆ ಸತ್ಯಭಾಮೆಯು ತನ್ನ ಸಂಪತ್ತಿನ ಬಗ್ಗೆ ಹೆಮ್ಮೆಪಟ್ಟು, ದೈವಿಕ ಋಷಿಯಾದ ನಾರದನಿಗೆ ಕೃಷ್ಣನ ತೂಕದಷ್ಟು ಸಂಪತ್ತನ್ನು ಅವನಿಗೆ ದಾನ ಮಾಡುವ ಮೂಲಕ ಅವನನ್ನು ಹಿಂತಿರುಗಿಸುವುದಾಗಿ ವಾಗ್ದಾನ ಮಾಡಿದಳು ಎಂಬುದನ್ನು ಒಂದು ಕಥೆಯು ವಿವರಿಸುತ್ತದೆ. ಕೃಷ್ಣನು ಒಂದು ತೂಗುವ ತಕ್ಕಡಿಯ ಮೇಲೆ ಕುಳಿತುಕೊಂಡನು ಮತ್ತು ಸತ್ಯಭಾಮೆಯು ತನ್ನ ತಂದೆಯಿಂದ ಪಿತ್ರಾರ್ಜಿತವಾಗಿ ಬಂದ ಎಲ್ಲಾ ಸಂಪತ್ತನ್ನು ಇನ್ನೊಂದು ಬಾಣಲೆಯಲ್ಲಿ ತುಂಬಿದಳು. ಆದರೆ ಅದು ಕೃಷ್ಣನ ತೂಕಕ್ಕೆ ಸಮನಾಗಲಿಲ್ಲ. ರುಕ್ಮಿಣಿಯನ್ನು ಹೊರತುಪಡಿಸಿ ಉಳಿದ ಪತ್ನಿಯರು ಅನುಸರಿಸಿದರು ಆದರೆ ಕೃಷ್ಣನ ಹರಿವಾಣವು ನೆಲವನ್ನು ಬಿಡಲಿಲ್ಲ. ಪತ್ನಿಯರು ಸತ್ಯಭಾಮೆಯನ್ನು ರುಕ್ಮಿಣಿಯ ಬಳಿಗೆ ಬರುವಂತೆ ಕೋರಿದರು. ಅಸಹಾಯಕಳಾದ ಸತ್ಯಭಾಮೆಯು ತನ್ನ ಪ್ರಮುಖ ಪ್ರತಿಸ್ಪರ್ಧಿಯಾದ ರುಕ್ಮಿಣಿಯನ್ನು ಸಹಾಯಕ್ಕಾಗಿ ಕೇಳಿದಳು. ತಕ್ಕದಡಿಯಿಂದ ಸತ್ಯಭಾಮಾ ಮತ್ತು ಇತರ ರಾಣಿಯರ ಸಂಪತ್ತನ್ನು ತೆಗೆದುಹಾಕಿದರು.ರುಕ್ಮಿಣಿಗೆ ಸ್ವಂತ ಸಂಪತ್ತು ಇರಲಿಲ್ಲ. ಅವಳು ಪ್ರಾರ್ಥನೆಯನ್ನು ಪಠಿಸಿದಳು ಮತ್ತು ತನ್ನ ಪ್ರೀತಿಯ ಸಂಕೇತವಾಗಿ ಪವಿತ್ರ ತುಳಸಿ ಎಲೆಯನ್ನು ಇನ್ನೊಂದು ತಕ್ಕಡಿಯಲ್ಲಿ ಹಾಕಿದಳು. ಕೃಷ್ಣನ ಹರಿವಾಣವು ಹಠಾತ್ತನೆ ಗಾಳಿಗೆ ಏರಿತು ಮತ್ತು ಇನ್ನೊಂದು ಹರಿವಾಣವು ಭೂಮಿಯನ್ನು ಮುಟ್ಟಿತು ಅದರಲ್ಲಿ ತುಳಸಿ ಎಲೆ ಮಾತ್ರ ಇತ್ತು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಹೊಸದುರ್ಗ
ಚಿತ್ರದುರ್ಗದ ಆರು ತಾಲ್ಲೂಕುಗಳಲ್ಲಿ ಪ್ರಮುಖವಾದ ತಾಲ್ಲೂಕಾಗಿದ್ದು ಒಂದು ಲಕ್ಷಕ್ಕಿಂತ ಹೆಚ್ಚು ಜನಸಂಖ್ಯೆ ಹೊಂದಿದೆ.ಈ ಹೊಸದುರ್ಗದ ಸುತ್ತಲೂ ಕೋಟೆ ಇದ್ದು ಐದನೇ ಮದಕರಿನಾಯಕನ ಕಾಲದಲ್ಲಿ ನಿರ್ಮಾಣವಾಗಿದೆ. ಈ ಸುಂದರ ಪಟ್ಟಣವು "ವೇದಾವತಿ" ಹಿನ್ನೀರು ಪ್ರದೇಶದಲ್ಲಿದ್ದು ಅನೇಕ ಪ್ರೇಕ್ಷಣೀಯ ಸ್ಥಳಗಳನ್ನು ಹೊಂದಿದೆ.
ಮನುಸ್ಮೃತಿ
ಮನುಸ್ಮೃತಿ ಅಥವಾ "ಮನುವಿನ ನಿಯಮಗಳು"; ಮಾನವಧರ್ಮಶಾಸ್ತ್ರ ಎಂದೂ ಪರಿಚಿತವಾಗಿದೆ. ಹಿಂದೂ ಧರ್ಮದ ಧರ್ಮಶಾಸ್ತ್ರ ಪಠ್ಯ ಸಂಪ್ರದಾಯದ ಅತ್ಯಂತ ಪ್ರಮುಖ ಮತ್ತು ಅತ್ಯಂತ ಮುಂಚಿನ ಛಂದೋಬದ್ಧ ಕೃತಿ. ಮನು ಎಂಬ ಧರ್ಮಶಾಸ್ತ್ರಕಾರ ರಚಿಸಿದ ಈ ಕೃತಿ ಹಿಂದುಗಳ ಆಚಾರ ವಿಚಾರಗಳನ್ನು ನಿರ್ಧರಿಸುತ್ತದೆ. ಪಠ್ಯವು ಮನ್ವಂತರ ಕಾಲದ್ದು. ಮನ್ವಂತರವೆಂದರೆ ಐದು ವರ್ಷಗಳಿಗೊಮ್ಮೆ ಬದಲಾಗುವ ಅಧಿಕೃತ ಕಾನೂನು ಸಚಿವಾಲಯವಾಗಿತ್ತು. ಐದು ವರ್ಷಗಳಿಗೊಮ್ಮೆ ಮನುವಿನ ಸ್ಥಾನ ಬದಲಾಗುತ್ತಿತ್ತು. ಮನುವು, ಅವರಿಗೆ "ಎಲ್ಲ ಸಾಮಾಜಿಕ ವರ್ಗಗಳ ನಿಯಮ" ಹೇಳೆಂದು ಬೇಡಿಕೊಳ್ಳುವ, ಋಷಿಗಳಿಗೆ ಕೊಟ್ಟ ಒಂದು ಪ್ರವಚನದ ರೂಪದಲ್ಲಿದೆ. ಮನುಸ್ಮೃತಿಯು ಅದನ್ನು ಅನುಸರಿಸಿದ ಎಲ್ಲ ಮುಂದಿನ ಧರ್ಮಶಾಸ್ತ್ರಗಳಿಗೆ ಸ್ವೀಕಾರಾರ್ಹ ಮಾನದಂಡವಾಯಿತು.
ಹೊಸದುರ್ಗ
ಜನಸಂಖ್ಯೆ
ಸನ್. ೨೦೦೧ ರ ಜನಗಣತಿಯ ಪ್ರಕಾರ, ಹೊಸದುರ್ಗದಲ್ಲಿ ೨೨,೪೮೦ ಜನ ಪುರುಷರು, ಒಟ್ಟು ಜನಸಂಖ್ಯೆಯ ೫೨% ರಷ್ಟು, ಹಾಗೂ ೪೮% ಮಹಿಳೆಯರು ವಾಸಿಸಿದ್ದರು. ಸರಾಸರಿ, ೭೨% ಅಕ್ಷರತೆ ಇದೆ. ರಾಷ್ಟ್ರದ ಸಾಕ್ಷರತೆಗಿಂತ ೫೯.೫% ಹೆಚ್ಚು. ಪುರುಷರು ೭೬%, ಮತ್ತು ಮಹಿಳೆಯರು, ೬೮%. ಹೊಸದುರ್ಗದ ಸರಾಸರಿ ೧೨% ಮಕ್ಕಳು ೬ ವರ್ಷಕ್ಕಿಂತ ಕಡಿಮೆಯವರು.
ಮನುಸ್ಮೃತಿ
ಯಾಜ್ಞವಲ್ಕ್ಯ, ನಾರದ, ವಿಷ್ಣು ಇತ್ಯಾದಿ ಹತ್ತಾರು ಸ್ಮೃತಿಗ್ರಂಥಗಳಿದ್ದರೂ ಅವೆಲ್ಲಕ್ಕೂ ಹೆಚ್ಚಿನ ಪ್ರಾಮಾಣ್ಯ ಈ ಸ್ಮೃತಿಗೆ ಪರಂಪರಾಗತವಾಗಿ ಪ್ರಾಪ್ತವಾಗಿದೆ. ಸುಮಾರು ಎರಡು ಸಾವಿರ ವರ್ಷಗಳಷ್ಟು ದೀರ್ಘ ಕಾಲಾವಧಿಯುದ್ದಕ್ಕೂ ಮನುಸ್ಮೃತಿ ಭಾರತೀಯ ಸನಾತನಧರ್ಮದ, ಜನಜೀವನದ ಆಚಾರ ವಿಚಾರಗಳ ಹಾಗೂ ಐಹಿಕ ಆಮುಷ್ಮಿಕ ನೆಲೆ ಬೆಲೆಗಳ ನಿಯಾಮಕ ಗ್ರಂಥವೆಂದು ಮನ್ನಣೆ ಪಡೆದಿದೆ. ಯಜುರ್ವೇದದ ತೈತ್ತಿರೀಯ ಸಂಹಿತೆಯಲ್ಲಿಯೇ ಯದ್ವೈ ಮನು ರವದತ್ ತದ್ ಭೇಷಜಂ ಎಂದರೆ ಮನು ಏನು ಹೇಳಿರುವನೊ ಅದೇ ಪರಮೌಷಧ ಎಂಬ ಭಾವನೆಯಿದ್ದುದನ್ನು ನೋಡುತ್ತೇವೆ. ಬೃಹಸ್ಪತಿ ತನ್ನ ಮನುಸ್ಮೃತಿಯಲ್ಲಿ ಮಹಿಮೆಯನ್ನು ಹೀಗೆ ಕೊಂಡಾಡುತ್ತಾನೆ:
ಹೊಸದುರ್ಗ
ಆರ್ಥಿಕತೆ
ಕೃಷಿಯೇ ಇಲ್ಲಿನ ಜೀವಾಳ. ಈ ತಾಲೂಕಿನಲ್ಲಿ ಹೆಚ್ಚು ಕಾರ್ಖಾನೆಗಳಿಲ್ಲ. ಭೂಮಿಯಲ್ಲಿ ಸುಣ್ಣದ ಕಲ್ಲು, ಬಾಕ್ಸೈಟ್, 'ಕಬ್ಬಿಣದ ಅದುರು,' 'ಮ್ಯಾಂಗನೀಸ್,' 'ಡೊಲೊಮೈಟ್  ಮೊದಲಾದ ಹಲವಾರು ಖನಿಜಗಳು ದೊರೆತರೂ, ಹೊಸದುರ್ಗದಲ್ಲಿ ಸಿಮೆಂಟ್ ಕಾರ್ಖಾನೆಯೊಂದನ್ನು ಬಿಟ್ಟರೆ ಬೇರೆ ಕಾರ್ಖಾನೆಗಳಿಲ್ಲ. ಕಬ್ಬಿಣವನ್ನು ತಯಾರಿಸುವ ಘಟಕಗಳು ಹತ್ತಿರದಲ್ಲೇ ಇವೆ. ಹೊಸದುರ್ಗದ 'ಮತ್ತೋಡು' ಗ್ರಾಮದಲ್ಲಿ 'ರೆಮ್ಕೊ  ಪೋರ್ಟ್ ಲ್ಯಾಂಡ್ ಸಿಮೆಂಟ್, ತಯಾರಿಕಾ ಘಟಕ'ವಿದೆ. ಹೊಸದುರ್ಗದಲ್ಲಿ ತೆಂಗಿನಕಾಯಿ ಅತಿ ಹೆಚ್ಚಾಗಿ ಉತ್ಪನ್ನವಾಗುತ್ತದೆ. ತೆಂಗಿನ ಎಣ್ಣೆ ತಯಾರಿಕೆಯ ಕಾರ್ಖಾನೆಗಳು, ತೆಂಗಿನ ನಾರಿನಿಂದ ಹಗ್ಗ ಹೊಸೆಯುವ ಚಿಕ್ಕ-ಪುಟ್ಟ ಗೃಹೋದ್ಯೋಗಗಳು ಚಾಲ್ತಿಯಲ್ಲಿವೆ.
ಮನುಸ್ಮೃತಿ
ವೇದಾರ್ಥೋಪನಿಬದ್ಧತ್ವಾತ್ ಪ್ರಾಧಾನ್ಯಂ ಹಿ ಮನೋಃ ಸ್ಮೃತೇಃ ಮನ್ವರ್ಥವಿಪರೀತಾ ತು ಯಾ ಸ್ಮೃತಿಃ ಸಾ ನ ಶಸ್ಯತೇ
ವೇದಾರ್ಥವನ್ನು ಸರಿಯಾಗಿ ಒಳಗೊಂಡಿರುವುದರಿಂದಲೇ ಮನುಸ್ಮೃತಿಗೆ ಪ್ರಾಧಾನ್ಯ. ಇದರ ವಿರುದ್ಧವಾದ ಸ್ಮೃತಿವಾಕ್ಯ ಏನಿದ್ದರೂ ಅದಕ್ಕೆ ಬೆಲೆಯಿಲ್ಲ. ಪೌರಣಿಕರ ಸಂಪ್ರದಾಯದಂತೆ ಸ್ವಾಯಂಭುವ ಬ್ರಹ್ಮನ ಮಾನಸಪುತ್ರ. ಈತನೇ ಧರ್ಮ ಶಾಸ್ತ್ರಸಾರವನ್ನು ಮರೀಚೆ, ಭೃಗು ಮುಂತಾದ ಗುರು ಶಿಷ್ಯಪರಂಪರೆಯಲ್ಲಿ ಪ್ರಚಾರಕ್ಕೆ ತಂದವ. ಈಗ ಉಪಲಬ್ಧವಿರುವ ಸಂಕಲನಕ್ಕೆ ಭೃಗುಸಂಹಿತೆಯೆಂದು ಹೆಸರು. ಕಾಲದಿಂದ ಕಾಲಕ್ಕೆ ಮನುಸ್ಮೃತಿ ರೂಪಾಂತರ ತಳೆಯುತ್ತ ಹೋಗಿರಬೇಕೆಂದು ತೋರುತ್ತದೆ. ಭಾರ್ಗವೀಯ ಮನುಸಂಹಿತೆಯಂತೆ ನಾರದೀಯ ಮನುಸಂಹಿತೆಯೂ ಉಂಟು.
ಹೊಸದುರ್ಗ
ಬಾಹ್ಯ ಸಂಪರ್ಕಗಳು
^ http://yellowpages.sulekha.com/ramanagar_hosadurga_area_pin-code.htm
ಮನುಸ್ಮೃತಿ
ಇದು ವಿಹಿತ ಧರ್ಮಗಳ ಒಂದು ಸಂಹಿತೆ ಮಾತ್ರವಲ್ಲ. ಪ್ರಾಚೀನ ಸಾಹಿತ್ಯದ ಒಂದು ಶ್ರೇಷ್ಠ ಕೃತಿ ಎನಿಸಿದೆ. ಇದರಲ್ಲಿಯ ಶ್ಲೋಕಗಳು ಅನೇಕ ಮೌಲಿಕ ವಿಚಾರಗಳನ್ನೂ ಉದಾತ್ತ ಸದ್ಗುಣಗಳನ್ನೂ ಧ್ಯೇಯ ಧೋರಣೆಗಳನ್ನೂ ನಿರೂಪಿಸುತ್ತವೆ. ಇದರಲ್ಲಿ ಸುಭಾಷಿತಗಳನ್ನೂ ನೀತಿ ವಾಕ್ಯಗಳನ್ನೂ ಗಮನಿಸದೆ ಹೋದರೆ ಇದರ ಗುಣವಿವೇಚನೆ ಅಪೂರ್ಣವಾದಂತೆ. ಅಂಥ ಕೆಲವು ಉದಾಹರಣೆಗಳು:
ಕೂದಲು ಬೆಳ್ಳಗಾದವ ಹಿರಿಯನಲ್ಲ; ವಯಸ್ಸಿನಿಂದ ಹಿರಿಯನಾದರೂ ಬಹುಶ್ರುತನಾದವನನ್ನು ದೇವತೆಗಳು ಗೌರವಿಸುತ್ತಾರೆ. ನೋವಾಗದ ರೀತಿಯಲ್ಲಿ ಜನತೆಗೆ ಹಿತವನ್ನು ಬೋಧಿಸಬೇಕು. ಪುಣ್ಯವನ್ನು ಬಯಸುವವ ಸವಿಯಾದ ನುಡಿಗಳನ್ನು ಆಡಬೇಕು: ಅವಮಾನಹೊಂದಿದವ ಸುಖವಾಗಿ ಮಲಗಿ ಸುಖವಾಗಿಯೇ ಎದ್ದು ಲೋಕದಲ್ಲಿ ಸಂಚರಿಸಬಹುದು. ಅವಮಾನಪಡಿಸಿದವ ಮಾತ್ರ ಹಾಳಾಗುತ್ತಾನೆ. ತೃಪ್ತಿಯೇ ಸುಖದ ಮೂಲ, ಅದರ ಅಭಾವವೇ ದುಃಖ, ಸ್ವಾವಲಂಬವೇ ಸುಖ. ಕಷ್ಟಸಾಧ್ಯ ಎನಿಸಿದರೂ ಅಂತರಾತ್ಮ ಮೆಚ್ಚುವುದನ್ನೇ ಮಾಡಬೇಕು. ಎಲ್ಲ ಶುದ್ಧಿಗಿಂತ ಆರ್ಥಿಕ ಶುದ್ಧಿ ಮುಖ್ಯ : ಅವನೇ ನಿರ್ಮಾಲ, ನೀರು ಮೊದಲಾದವುಗಳಿಂದ ತೊಳೆದು ಕೊಂಡವನಲ್ಲ. ಧರ್ಮವೊಂದೇ ಮರಣದ ಅನಂತರ ಬರುವ ಜೊತೆಗಾರ. ಉಳಿದವೆಲ್ಲ ದೇಹದೊಂದಿಗೆ ಮಣ್ಣಾಗುವುವು. ಮನುಷ್ಯನಿಗೆ ಆತ್ಮವೇ ಸಾಕ್ಷಿ. ಅಂಥ ಆತ್ಮವನ್ನು ಕಡೆಗಣಿಸಬಾರದು.
ಹೊಸದುರ್ಗ
ಬಾಹ್ಯ ಸಂಪರ್ಕಗಳು
^ http://www.stdcodesindia.com/search-stdcodes/karnataka/hosadurga/H/ STD Codes India, Hosadurga
ಮನುಸ್ಮೃತಿ
ಮನುವಿನ ಧರ್ಮಶಾಸ್ತ್ರದಲ್ಲಿ ಪ್ರತಿಪಾದಿತವಾಗಿರುವ ಧರ್ಮ ಶಾಶ್ವತ ಸುಖದತ್ತ ಕರೆದೊಯ್ಯುವ ಹಿರಿಯಾಸೆಗಳನ್ನು ಒಳಗೊಂಡಿದೆ ಎನ್ನಲಾಗಿದೆ. ಮನುಸ್ಮೃತಿ ಬೈಬಲಿಗಿಂತ ಹಿರಿದಾದುದು ಎಂದು ತತ್ವ್ವಶಾಸ್ತ್ರಜ್ಞ ನೀಚೆ ಹೇಳಿದರೆ ಕೀತ್ ಹೀಗೆ ಹೇಳುತ್ತಾನೆ: ಮನುಸ್ಮೃತಿ ಒಂದು ಧರ್ಮಶಾಸ್ತ್ರವೆಂಬ ದೃಷ್ಟಿಯಿಂದ ಮಾತ್ರ ಮಹತ್ತ್ವ ಪಡೆದಿಲ್ಲ. ಜೀವನದ ಒಂದು ತತ್ತ್ವಜ್ಞಾನವನ್ನು ಅಭಿವ್ಯಕ್ತಗೊಳಿಸಿದೆ ಎಂಬ ದೃಷ್ಟಿಯಿಂದ ಅದಕ್ಕೆ ಮಹತ್ತ್ವ ಬಂದಿದೆ. ಮನುಸ್ಮೃತಿಯಲ್ಲಿ ಜನತೆಯ ಜೀವಾಳವನ್ನೇ ಕಾಣುತ್ತೇವೆ. ಬೃಹಸ್ಪತಿ ತನ್ನ ಸ್ಮೃತಿಯಲ್ಲಿ ಹೀಗೆ ಹೇಳಿದ್ದಾನೆ: ಧರ್ಮಾರ್ಥ ಬೋಧಕನಾದ ಮನು ಪ್ರವೇಶ ಮಾಡುವತನಕ ಮಾತ್ರ ಉಳಿದ ಶಾಸ್ತ್ರಗಳು ಮೆರೆದಾಡಬಹುದು.
ಹೊಸದುರ್ಗ
ಬಾಹ್ಯ ಸಂಪರ್ಕಗಳು
^ Falling Rain Genomics, Inc - Hosdurga
ಮನುಸ್ಮೃತಿ
ಲೇಖಕ ಮತ್ತು ಕಾಲ
ಮನುಸ್ಮೃತಿಯ ಲೇಖಕನ ಹಾಗೂ ಅವನ ಕಾಲದ ಬಗೆಗೆ ಆಧುನಿಕ ಸಂಶೋಧಕ ವಿದ್ವಾಂಸರಲ್ಲಿ ಭಿನ್ನಾಭಿಪ್ರಾಯಗಳಿವೆ. ಈ ಸಂಹಿತೆಗೆ ಮೂಲ ಮಾನವಶಾಖೆಯ ಒಂದಾನೊಂದು ಧರ್ಮಸೂತ್ರವಾಗಿದ್ದಿರಬೇಕೆಂದೂ ಅದೀಗ ನಷ್ಟವಾಗಿದೆಯೆಂದೂ ಬುಹ್ಲರ್ ಮುಂತಾದ ಪಾಶ್ಚಾತ್ಯ ವಿದ್ವಾಂಸರು ವಾದಿಸುತ್ತಾರೆ. ಆದರೆ ಈ ವಾದದಲ್ಲಿ ಹುರುಳಿಲ್ಲವೆಂಬುದನ್ನು ಮಹಮಹೋಪಾಧ್ಯಾಯ ಪಿ.ವಿ ಕಾಣೆ ಅವರು ಧರ್ಮಶಾಸ್ತ್ರದ ಇತಿಹಾಸದಲ್ಲಿ ಕೂಲಂಕೂಷವಾಗಿ ತೋರಿಸಿಕೊಟ್ಟಿದ್ದಾರೆ. ನಿರುಕ್ತ, ಮಹಾಭಾರತ, ಪುರಾಣಗಳಲ್ಲಿ ಮನುರಬ್ರವೀತ್ ಅಥವಾ ಮನುವಿನ ವಚನವೆಂದು ನಿರ್ದೇಶ ಬರುವ ಅನೇಕ ಅವತರಣಿಕೆಗಳಲ್ಲಿ ಕೆಲವೊಂದು ಮಾತ್ರ ಉಪಲಬ್ಧ ಮನುಸ್ಮೃತಿಯಲ್ಲಿ ಕಾಣಬರುತ್ತವೆ; ಮಿಕ್ಕವೆಷ್ಟೋ ಕಾಣಿಸುವುದಿಲ್ಲ. ಕೌಟಿಲ್ಯನ ಅರ್ಥಶಾಸ್ತ್ರದ ವೇಳೆಗೆ ಮಾನವಾಃ ಎಂಬ ಧರ್ಮಚಿಂತಕರ ಉಲ್ಲೇಖವಿದೆ. ಒಟ್ಟಿನಲ್ಲಿ ಮೇಲೆ ಕ್ರಿಸ್ತಪೂರ್ವದಷ್ಟು ಪ್ರಾಚೀನವಿರಬಹುದಾದ ಮನು ಬರೆದನೆಂದು ಭಾವಿಸಲಾಗುತ್ತಿದ್ದ, ವಚನಗಳ ಆಧಾರದ ಮೇಲೆ ಕ್ರಿಸ್ತಶಕ ಎರಡನೆಯ ಶತಮಾನದ ವೇಳೆಗೆ ನೂತನ ವಿಷಯಗಳನ್ನು ಕೂಡಿಸಿಕೊಂಡು ರಚಿತವಾಗಿರಬಹುದಾದ ರಚನೆಯೇ ಮನುಸ್ಮೃತಿ ಎಂದು ಇಂದಿನ ವಿದ್ವಾಂಸರ ತೀರ್ಮಾನ. ಈಗಿನ ಮನುಸ್ಮೃತಿಯಲ್ಲಿ ಯವನ, ಶಕ, ಕಂಬೋಜ, ಚೀನ ಮುಂತಾದ ಉಲ್ಲೇಖಗಳು ಬರುವುದೇ ಈ ನಿರ್ಣಯಕ್ಕೆ ಪೋಷಕವಾದ ಐತಿಹಾಸಿಕ ಆಧಾರ. ಮನುಸ್ಮೃತಿಯ ಕೆಲವು ಪ್ರಯೋಗಗಳು ಅಪಾಣಿನೀಯವಿರುವುದು ಕೆಲವೊಮ್ಮೆ ಪಾಣಿನೀ ವ್ಯಾಕರಣಾನುಸಾರ ಪೂರ್ವಪಾಠಗಳನ್ನು ತಿದ್ದಿರುವಂತೆ ಕಾಣುವುದೂ ಮೇಲಿನ ನಿರ್ಣಯವನ್ನೇ ಸಮರ್ಥಿಸುತ್ತವೆ.
ಗ್ರಂಥದಲ್ಲಿರುವ ವಿಷಯಗಳು
ಈಗಿನ ಮನುಸ್ಮೃತಿಯಲ್ಲಿ ಅಧ್ಯಾಯಗಳು ಒಟ್ಟು 2,694 ಶ್ಲೋಕಗಳೂ ಇವೆ. ಮನು ನಿರೂಪಿಸಿರುವ ವಿಷಯಗಳ ವ್ಯಾಪ್ತಿ ಹೀಗಿದೆ:
ಹೊಸದುರ್ಗ
ಬಾಹ್ಯ ಸಂಪರ್ಕಗಳು
^ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
^ http://www.ramcocement.in/mathodu.aspx
ಮನುಸ್ಮೃತಿ
ಗ್ರಂಥದಲ್ಲಿರುವ ವಿಷಯಗಳು
2. ಧರ್ಮದ ಸಾಮಾನ್ಯ ಲಕ್ಷಣವನ್ನು ಮನು ನಾಲ್ಕು ರೀತಿಯಲ್ಲಿ ವಿವರಿಸಿದ್ದಾನೆ:
ಹೊಸದುರ್ಗ
ಬಾಹ್ಯ ಸಂಪರ್ಕಗಳು
ವರ್ಗ:ಚಿತ್ರದುರ್ಗ ಜಿಲ್ಲೆಯ ತಾಲೂಕುಗಳು
ಮನುಸ್ಮೃತಿ
ಗ್ರಂಥದಲ್ಲಿರುವ ವಿಷಯಗಳು
ಎಂದರೆ ವೇದ, ಸ್ಮೃತಿ, ಸಜ್ಜನರ ಆಚರಣೆ, ತನ್ನ ಆತ್ಮಸಂತೋಷ ಈ ನಾಲ್ಕು ಧರ್ಮದ (ಸ್ವರೂಪದ) ಲಕ್ಷಣಗಳು. ಭಾರತ ದೇಶವೇ ಧರ್ಮಭೂಮಿ. ಧಮಾಚರಣೆಯ ಪಾಠವನ್ನು ಈ ದೇಶದ ಜನರಿಂದಲೇ ಪ್ರಪಂಚದ ಎಲ್ಲ ಮಾನವರೂ ಕಲಿಯುವಂತಿರುತ್ತದೆ.
ಏತದ್ದೇಶಪ್ರಸೂತಸ್ಯ ಸಕಾಶಾದಗ್ರಜನ್ಮನಃ ಸ್ವಂ ಸ್ವಂ ಚರಿತ್ರಂ ಶಿಕ್ಷೇರನ್ ಪೃಥಿವ್ಯಾಂ ಸರ್ವಮಾನವಾಃ
ಗರ್ಭಾದಾನ ಇತ್ಯಾದಿ 16 ಸಂಸ್ಕಾರಗಳು, ವೇದಾಧ್ಯಯನ ವಿಧಿ, ಪ್ರಣವ ಪ್ರಶಂಸೆ, ಆಚಾರ್ಯ, ಉಪಾಧ್ಯಾಯ, ಗುರುಗಳ ಪ್ರಶಂಸೆ, ವಾಣಿಯ ಪ್ರಶಂಸೆ, ಗುರು ಶುಶ್ರೂಷೆ, ಮಾತಾಪಿತೃ ಸೇವೆ ಇತ್ಯಾದಿಗಳ ಪ್ರಶಂಸೆ.
3. ಗೃಹಸ್ಥಾಶ್ರಮ ಪ್ರಶಂಸೆ, ಕನ್ಯಾ ಲಕ್ಷಣ ಪ್ರಶಂಸೆ, ಸವರ್ಣ ಸ್ತ್ರೀ ಪ್ರಶಂಸೆ, ವಿವಾಹ ಪ್ರಶಂಸೆ, ಎಂಟು ಬಗೆಯ ವಿವಾಹವಿಧಿಗಳು, ಕನ್ಯಾವಿಕ್ರಯದೋಷ, ಸಾಲಂಕೃತ ಕನ್ಯಾದಾನ, ಪಂಚಮಹಾ ಯಜ್ಞಗಳು, ನಿತ್ಯಶ್ರಾದ್ಧ ಇತ್ಯಾದಿಗಳ ವಿವರಣೆ.
4. ಜೀವನೋಪಾಯಗಳು, ಸಂತೋಷ ಪ್ರಶಂಸೆ, ಸೋಮಾದಿಯಾಗಗಳು, ಸ್ವಾಧ್ಯಾಯ, ಅನಧ್ಯಾಯ, ಆತ್ಮಗೌರವ, ಸದಾಚಾರಗಳ ಪ್ರಶಂಸೆ, ಪರಾಧೀನ ಸೇವೆಯ ನಿಂದೆ, ಸುಖದುಃಖಗಳ ವಿವೇಚನೆ, ಅನ್ನದಾನ ಪ್ರಶಂಸೆ ಇತ್ಯಾದಿ.
ಸರ್ವಂ ಪರವಶಂ ದುಃಖಂ ಸರ್ವಮಾತ್ಮವಶಂ ಸುಖಂ
ಇನ್ನೊಬ್ಬರ ಅಧೀನವಾಗಿರುವುದೇ ದುಃಖ, ಸ್ವಾತಂತ್ರ್ಯವೇ ಸುಖ. ಅಧರ್ಮ, ಹಿಂಸೆ, ಅನ್ಯಾಯದಿಂದ ದುಡ್ಡು ಮಾಡಿದವ ಎಂದೂ ಸುಖವಾಗಿ ಬಾಳಲಾರ ಎಂಬುದು ಮನುವಿನ ಸಿದ್ಧಾಂತ.
ಅಧಾರ್ಮಿಕೋ ನರೋ ಯೋ ಹಿ ಯಸ್ಯ ಚಾಪ್ಯನೃತಂ ಧನಂ ಹಿಂಸಾರತಶ್ಚ ಯೋ ನಿತ್ಯಂ ನೇಹಾಸೌ ಸುಖ ಮೇಧತೇ
5. ಮಾಂಸದಲ್ಲಿ ಭಕ್ಷ ಅಭಕ್ಷ್ಯಗಳು : ಸಪಿಂಡರ ವಿಚಾರ, ಆಶೌಚ ನಿರ್ಣಯ, ಸ್ತ್ರೀ ಧರ್ಮಗಳು.
6. ವಾನಪ್ರಸ್ಥಾಶ್ರಮದ ನಿಯಮಗಳು, ಫಲಮೂಲಗಳ ಆಹಾರ, ಪಂಚಯಜ್ಞಗಳು, ಅತಿಥಿಚರ್ಯೆ, ಸಂನ್ಯಾಸಿಯ ಧರ್ಮಗಳು, ಧ್ಯಾನಯೋಗ, ಮೋಕ್ಷಸಾಧಕ ಕರ್ಮಗಳು ಇತ್ಯಾದಿಗಳ ವಿವರಣೆ.
7. ರಾಜಧರ್ಮ, ರಾಜಪ್ರಶಂಸೆ, ದಂಡನೀತಿ ಪ್ರಶಂಸೆ, ರಾಜಕೃತ್ಯಗಳು, ಸಚಿವ, ದೂತ, ಸೇನಾಪತಿ, ಪುರೋಹಿತರ ವಿವೇಚನೆ, ದುರ್ಗರಕ್ಷಣೆ, ಕರಗ್ರಹಣ, ಸಂಧಿ ವಿಗ್ರಹಾದಿ ಕರ್ತವ್ಯ, ಮಿತ್ರರ ಗುಣಗಳು ಇತ್ಯಾದಿಗಳ ವಿವರಣೆ.
8. ವ್ಯವಹಾರಗಳು, 18 ರೀತಿಯ ವಿವಾದಗಳು. ಸಾಕ್ಷಿಗಳು, ಸತ್ಯಪ್ರಶಂಸೆ, ಅಸತ್ಯದಪಾಪ, ಶಪಥ, ಗಡಿ ವ್ಯಾಜ್ಯಗಳು, ವಾಕ್ಪಾರುಷ್ಯಕ್ಕೆ ದಂಡ, ವಿಕ್ರೇಯ ವಸ್ತುಗಳ ವ್ಯವಹಾರ, 17 ಪ್ರಕಾರದ ದಾಸರು, ಆಯವ್ಯಯ ವಿವೇಚನೆ.
9. ಸ್ತ್ರೀರಕ್ಷಣೆ, ಸ್ತ್ರೀ ಸ್ವಭಾವ, ಸ್ತ್ರೀ ಧರ್ಮ, ದಾಯಭಾಗ, ಸ್ತ್ರೀಧನ, ಆಸ್ತಿಹಂಚಿಕೆ, ವಿವಿಧ ಅಪರಾಧಗಳಿಗೆ ದಂಡನೆ, ಬ್ರಹ್ಮ ಕ್ಷೇತ್ರಗಳ ಪರಸ್ಪರ ಸಹಕಾರದ ಅಗತ್ಯ ಇತ್ಯಾದಿಗಳ ವಿವರಣೆ.
11. ಸ್ನಾತಕರ ಪ್ರಕಾರಗಳು. ಸೋಮಯಾಗಕ್ಕೆ ಅಧಿಕಾರಿ, ದೇವಬ್ರಾಹ್ಮಣರ ವಿತ್ತಾಪಹಾರಕ್ಕೆ ಪ್ರಾಯಶ್ಚಿತ್ತ, ಪಂಚಮಹಾಪಾತಕಗಳು, ಸುರಾಪಾನಕ್ಕೆ ಪ್ರಾಯಶ್ಚಿತ್ತ, ಪ್ರಾಜಾಪತ್ಯಾದಿ ವ್ರತಗಳು ಇತ್ಯಾದಿ.
12. ಶುಭಾಶುಭ ಕರ್ಮಗಳಿಗೆ ಫಲಗಳು. ತ್ರಿವಿಧ ಮಾನಸ ಕರ್ಮಗಳು. ಚತುರ್ವಿಧ ವಾಚಿಕ ಕರ್ಮಗಳು. ತ್ರಿವಿಧ ಶಾರೀರಿಕ ಕರ್ಮಗಳು ಕ್ಷೇತ್ರಜ್ಞ, ಜೀವಾತ್ಮ, ತ್ರಿಗುಣಲಕ್ಷಣ, ಮೋಕ್ಷಪ್ರಾಪ್ತಿ,
ಮನುವಿನ ರಾಜನೀತಿ
ಸಾಮಾನ್ಯವಾಗಿ ಭಾರತೀಯ ರಾಜರೆಲ್ಲ ಮನುವಿನ ರಾಜನೀತಿಯನ್ನೇ ಮೇಲ್ಪಂಕ್ತಿಯಾಗಿಟ್ಟುಕೊಂಡು ರಾಜ್ಯ ನಡೆಸುತ್ತಿದ್ದುದನ್ನು ಭಾರತೀಯ ಪ್ರಾಚೀನ ಶಿಲಾಶಾಸನಗಳು ಸಾರುತ್ತವೆ: ಸಾಹಿತ್ಯವೂ ಎತ್ತಿತೋರಿಸುತ್ತದೆ. ಮನುವಿನ ಸಿದ್ಧಾಂತದಂತೆ ರಾಜ್ಯಕ್ಕೆ ಸ್ವಾಮಿ, ಅಮಾತ್ಯ, ಪುರ, ರಾಜ್ಯ, ಕೋಶ, ದಂಡ ಮತ್ತು ಮಿತ್ರ ಎಂದು ಸಪ್ತಾಂಗಗಳಿರುತ್ತವೆ, ಮನು ಇವನ್ನೇ ಸಪ್ತಪ್ರಕೃತಿಗಳೆನ್ನುತ್ತಾನೆ. ಇವುಗಳ ಪರಸ್ಪರ ಸಹಕಾರದಿಂದ ಮಾತ್ರ ರಾಜ್ಯಭಾರಕ್ಕೆ ಸ್ಥೈರ್ಯ ಲಭಿಸುತ್ತದೆ. ಇವುಗಳಲ್ಲಿ ಒಂದು ಇನ್ನೊಂದಕ್ಕಿಂತ ಹೆಚ್ಚೆನ್ನುವಂತಿಲ್ಲ.
ರಾಜತ್ವಕ್ಕೆ ದೈವೀವ್ಯುತ್ಪತ್ತಿಯನ್ನು ಮನು ಹೇಳಿದ್ದಾನೆ. ರಾಜನೆಂದರೆ ಇಂದ್ರ, ವಾಯು, ಯಮ, ಸಾರ್ಯ, ಅಗ್ನಿ, ವರುಣ, ಚಂದ್ರ, ಕುಬೇರ ಈ ದೇವತಾಂಶಗಳ ಕೇಂದ್ರವೆಂದೇ ಅವನ ಕಲ್ಪನೆ. ಆದ್ದರಿಂದ ಪ್ರಜೆಗಳು ಎಂದೂ ರಾಜನಿಗೆ ವಿರೋಧ ಸೂಚಿಸುವಂತಿಲ್ಲ. ಧರ್ಮಕ್ಕೆ ಚ್ಯುತಿಬಾರದಂತೆ ಪ್ರಜೆಗಳನ್ನು ಸಂರಕ್ಷಿಸುತ್ತ ದಂಡಪ್ರಯೋಗ ಮಾಡುವುದು ರಾಜನ ಕರ್ತವ್ಯ. ದಂಡವೇ ಸರ್ವ ರಕ್ಷಕವೆಂದು ಮನುವಿನ ಸಿದ್ಧಾಂತ.
ಕಾಯಿದೆಯ ಮತ್ತು ನ್ಯಾಯವಿಚಾರಣೆಯ ವಿಷಯದಲ್ಲಿಯೂ ಮನುವಿನ ವಿಚಾರಗಳು ಮನವೀಯವಿರುವುವಲ್ಲದೆ ಭಾರತೀಯ ನ್ಯಾಯಾಲಯಗಳಲ್ಲಿ ಮನ್ನಣೆಗೂ ಪಾತ್ರವಾಗುತ್ತಿವೆ. ಸಾಲ, ಸ್ವಾಮಿತ್ವ, ವಿಕ್ರಯ, ಭಾಗೀದಾರಿ, ವೇತನ, ಪ್ರತಿಜ್ಞಾಭಂಗ, ಕ್ರಯವಿಕ್ರಯ, ಗಡಿವಿವಾದ, ಹೊಡೆದಾಟ, ಬಡಿದಾಟ, ಕಳ್ಳತನ, ದರೋಡೆ, ಸ್ತ್ರೀಯರ ಅಪಹರಣ, ದಾಯಭಾಗ ಮುಂತಾದ ಹದಿನೆಂಟು ವ್ಯವಹಾರಗಳ ವಿಷಯದ ಮೇಲೆ ನ್ಯಾಯಾಲಯದಲ್ಲಿ ಹೇಗೆ ನ್ಯಾಯವಿಚಾರಣೆ ನಡೆಯಬೇಕೆಂಬುದನ್ನು ಮನು ಮಾರ್ಮಿಕವಾಗಿ ವಿವರಿಸಿದ್ದಾನೆ. ಮನು ನ್ಯಾಯಾಲಯಕ್ಕೆ ಧರ್ಮಸಭೆ ಎನ್ನುತ್ತಾನೆ. ರಾಜನೇ ಅದರ ಅಧ್ಯಕ್ಷನಾದಾಗ ಅವನಿಗೆ ಧರ್ಮಾಧ್ಯಕ್ಷನೆಂದು ಹೆಸರು. ವಾದಿ, ಪ್ರತಿವಾದಿ, ಸಾಕ್ಷಿಗಳ ಹೇಳಿಕೆಗಳನ್ನು ಪರಿಶೀಲಿಸಿ ನ್ಯಾಯನಿರ್ಣಯದಲ್ಲಿ ರಾಜನಿಗೆ ಸಹಕರಿಸಲು ಪ್ರಾಡ್ವಿವಾಕ ಎಂಬ ನ್ಯಾಯಾಧೀಶರಿರುತ್ತಿದ್ದರು.
ನಗರ ರಕ್ಷಣೆಗಾಗಿಯೇ ಅಧಿಕಾರಿವರ್ಗದವರಿರಬೇಕೆಂಬೂದನ್ನೂ ನಿರೂಪಿಸಿದ್ದಾನೆ. ಮನುವಿನ ಕಾಲದಲ್ಲಿ ವರ್ಣಾಶ್ರಮಧರ್ಮ ಪ್ರತಿಷ್ಠಿತವಾಗಿದ್ದುದನ್ನು ಕಾಣುತ್ತೇವೆ. ಅನಾರ್ಯರ ವರ್ತನೆಯಿಂದ ಆರ್ಯಸಂಸ್ಕೃತಿಯನ್ನು ಪ್ರತ್ಯೇಕಿಸಿ ಅದರ ರೂಪರೇಷೆಯನ್ನು ಅಮೂಲಾಗ್ರವಾಗಿ ಒದಗಿಸಿರುವ ಕೀರ್ತಿ ಮನುವಿನದಾಗಿದೆ.
ಮನುಸ್ಮೃತಿಯ ವಚನಗಳನ್ನು ಹೇರಳವಾಗಿ ಮುಂದಿನ ಇತರ ಸ್ಮೃತಿಗಳು ಉಲ್ಲೇಖಿಸಿ ಅದರ ಮಹಿಮೆಯನ್ನು ಸೂಚಿಸುತ್ತವೆ. ಭಾರತೀಯರು ವಲಸೆ ಹೋದ ಕಂಬೋಜ, ಜಾವ ಮುಂತಾದ ದೂರಪ್ರಾಚ್ಯ ದೇಶಗಳಲ್ಲಿ ಕೂಡ ಮನು ಧರ್ಮಶಾಸ್ತ್ರಕ್ಕೆ ರಾಜ್ಯಭಾರ ಕ್ರಮದಲ್ಲಿ ಹಾಗೂ ವ್ಯವಹಾರ ನಿರ್ಣಯದಲ್ಲಿ ಪ್ರಾಶಸ್ತ್ಯವಿತ್ತೆಂಬುದನ್ನು ಸೂಚಿಸುವ ಶಾಸನಗಳು ದೊರೆತಿವೆ.
ಮೆಚ್ಚುಗೆಗಳು
ಮನುಸ್ಮೃತಿ ಬಗ್ಗೆ ವಿಖ್ಯಾತ ದಾರ್ಶನಿಕ ಫ್ರೆಡರಿಕ್ ನೀಷೆ ತನ್ನ "ದಿ ಟ್ವೆಲೈಟ್ ಒಫ಼್ ದಿ ಐಡಲ್ಸ್" (The twilight of the Idols) ಎಂಬ ಪುಸ್ತಕದಲ್ಲಿ ಬರೆದಿರುವ ಅಭಿಪ್ರಾಯ ಉಲ್ಲೇಖನೀಯವಾಗಿದೆ. " ಮನುಸ್ಮೃತಿಯಂತಹ ಧರ್ಮಶಾಸ್ತ್ರ ಗ್ರಂಥವು ಶತಶತಮಾನಗಳ ಉದ್ದಕ್ಕೂ ಬೆಳೆದು ಬಂದ ಅನುಭವ,ವಿವೇಕ,ನೀತಿ ನಿಷ್ಠೆಗಳ ಪ್ರಯೋಗದ ಸಾರಾಂಶ. ಅದು ಕಲ್ಪಿಸಿಕೊಟ್ಟಿರುವುದು ಕೇವಲ ಸಮಯಾನುಕೂಲವಾದ ಉಪಾಯಗಳನ್ನಲ್ಲ, ಅಂತಿಮ ತೀರ್ಮಾನಗಳನ್ನು... ಒಂದು ಜನಾಂಗದ ಬೆಳವಣಿಗೆಯ ಈ ಒಂದು ಘಟ್ಟದಲ್ಲಿ ಅತ್ಯಂತ ಮಾರ್ಮಿಕ ದೃಷ್ಟಿಯುಳ್ಳ ಈ ಗ್ರಂಥವು ಜನತೆಯು ಹೇಗೆ ಬಾಳಬೇಕೆಂದು ವಿಧಿಸುವ ಲೋಕಾನುಭವದ ತೀರ್ಪನ್ನ ಕೊಡುತ್ತದೆ.ಅಂದರೆ, ಯಾವ ಅನುಭವವನ್ನು ಅನುಸರಿಸುವುದರಿಂದ ಮಾತ್ರವೇ ಜನತೆಯು ಉಳಿಯಬಲ್ಲುದೋ ಅದನ್ನು ಇಲ್ಲಿ ಅಂತಿಮವಾಗಿ ತೀರ್ಮಾನಿಸಲಾಗಿದೆ...ಮನುಸ್ಮೃತಿಯಂತಹ ಧರ್ಮಶಾಸ್ತ್ರಗ್ರಂಥವೊಂದನ್ನು ರಚಿಸುವುದೆಂದರೆ- ಒಂದು ಜನಾಂಗವು ಇನ್ನು ಮುಂದೆ ಮೇಲುಗೈಯಾಗಲು,ಪರಿಪೂರ್ಣತೆಯನ್ನು ಪಡೆಯಲು,ಅತ್ಯುನ್ನತ ಬಾಳನ್ನು ಬದುಕುವ ಕಲೆಯನ್ನು ಕಲಿಯುವ ಮಹದಾಶೆಯನ್ನುತಳೆಯಲು ಅವಕಾಶ ಕಲ್ಪಿಸಿಕೊಡುವುದು ಎಂದರ್ಥ. ವರ್ಣಗಳ ಈ ವ್ಯವಸ್ಥೆಯು ಶ್ರೇಷ್ಠತಮವಾದೊಂದು ಮೂಲಭೂತ ನಿಯಮ, ನಿಸರ್ಗವೇ ಅನುಮೋದಿಸಿದ ನಿಯಮ,ಅತ್ಯುನ್ನತ ಮಟ್ಟದ ನೈಸರ್ಗಿಕ ನ್ಯಾಯ. ಇದರಲ್ಲಿ ಯಾವುದೇ ಬಗೆಯ ಸ್ವಚ್ಛಂದತೆ, ಯಾವುದೇ ರೀತಿಯ "ಆಧುನಿಕ ಭಾವನೆಯ" ಕಾರುಬಾರೂ ಇಲ್ಲ. ಸುಭದ್ರವಾದ ಪ್ರತಿಯೊಂದು ಸಮಾಜದಲ್ಲೂ ಪರಸ್ಪರ ಪ್ರಭಾವ ಬೀರುವ,ಆದರೆ ದೈಹಿಕವಾಗಿ ಬೇರೆಬೇರೆ ಸೆಳವುಗಳಿಗೆ ಸಿಕ್ಕಿ ಪ್ರತ್ಯೇಕಗೊಳ್ಳುವ ಮೂರು ಬಗೆಯ ಜನ ಇರುತ್ತಾರೆ.ಒಂದೊಂದು ಬಗೆಯವರಿಗೂ ತಮ್ಮದೇ ಆದ ಕ್ಶೇಮಲಾಭ, ತಮ್ಮದೇ ಆದ ಪರಿಶ್ರಮಕ್ಷೇತ್ರ,ತಮಗೇ ವಿಶಿಷ್ಟವಾದ ಪರಿಪೂರ್ಣತಾ ಭಾವನೆ, ತಮಗೇ ವಿಶಿಷ್ಟವಾದ ಶ್ರೇಷ್ಟತೆ-ಇವೆಲ್ಲ ಇರುತ್ತದೆ.ಬುದ್ಧಿ ಪ್ರಧಾನರಾದವರು, ದೇಹಬಲ,ಮನೋಬಲವುಳ್ಳವರು,ಮತ್ತು ಅದೂ ಇಲ್ಲ ಇದೂ ಇಲ್ಲ ಎಂಬ ಕೇವಲ ಸಾಮಾನ್ಯರಾದ ಮೂರನೆಯವರು. ಈ ವರ್ಗಗಳಲ್ಲಿ ಒಂದರಿಂದ ಒಂದನ್ನು ಬೇರ್ಪಡಿಸಿರುವುದು ನಿಸರ್ಗವೇ ಹೊರತು ಮನುವಲ್ಲ;ಕೊನೆಯ ವರ್ಗಕ್ಕೆ ಸೇರಿದವರೇ ಹೆಚ್ಚು ಸಂಖ್ಯೆಯಲ್ಲಿರುತ್ತಾರೆ."
ಮನ್ವಂತರ ಸಿದ್ದಾಂತ
ಮನ್ವಂತರದ ಪರಿಕಲ್ಪನೆಗೂ, ದೇಶದ ರಾಜಕೀಯ ವ್ಯವಸ್ಥೆಗೂ ಸಂಬಂಧವಿದೆ. ಒಂದು ನಿರ್ಧಿಷ್ಟ ಅವಧಿಯವರೆವಿಗೂ ಒಂದು ನಿಯೋಗದ ಕೈಯಲ್ಲಿ ಪ್ರಭುತ್ವ ಇರುತ್ತದೆ. ಈ ನಿಯೋಗದ ಅಧಿಕಾರಿ ಮನು. ಇವರೊಂದಿಗೆ ಸಪ್ತರ್ಷಿಗಳು ,ಸ್ವರ್ಗಲೋಕದ ಅಧಿಪತಿ ಇಂದ್ರ ಇರುತ್ತಾನೆಂದು ನಂಬುತ್ತಾರೆ. ಈ ಅವಧಿಯ ಹೆಸರೇ ಮನ್ವಂತರ ಯುಗ. ಒಬ್ಬ ಮನುವಿನ ಅವಧಿ ಮುಗಿದ ಬಳಿಕ ಮತ್ತೊಬ್ಬ ಮನು ಅಧಿಕಾರಕ್ಕೆ ಬರುತ್ತಾನೆ. ಹೀಗೆ ಹದಿನಾಲ್ಕು ಮನ್ವಂತರಗಳಿಗೆ ಒಂದು ಕಾಲ ಚಕ್ರ ಮುಗಿಯುತ್ತದೆ. ಈಗಾಗಲೇ ಏಳು ಜನ ಮನುಗಳು ಸಂದು ಹೋಗಿದ್ದಾರೆ. ಅವರೆಂದರೆ-
ಹೊರಗಿನ ಕೊಂಡಿಗಳು
ವರ್ಗ:ಹಿಂದೂ ಪಠ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆನಂದಿಬಾಯಿ ಜೋಷಿ
ಆನಂದಿ ಗೋಪಾಲ ಜೋಷಿ ಅಥವಾ '''ಆನಂದಿಬಾಯಿ ಗೋಪಾಲರಾವ್ ಜೋಶಿ (ಮಾರ್ಚ್ ೩೧, ೧೮೬೫ - ಫೆಬ್ರವರಿ ೨೬, ೧೮೮೭)ರವರು ಪಾಶ್ಚಾತ್ಯ ವೈದ್ಯಕೀಯ ಪದವಿ ಪಡೆದ ಮೊಟ್ಟಮೊದಲ ಮಹಿಳಾ ವೈದ್ಯೆ. (ಕಾದಂಬಿನಿ ಗಂಗೂಲಿಯವರೂ ಸಹ ಇದೇ ವರ್ಷ,ಅಂದರೇ ೧೮೮೬ ರಲ್ಲಿ ಆದರೇ ಆನಂದಿಬಾಯಿಯ ನಂತರ ಪದವಿ ಪಡೆದರು). ಅಷ್ಟೇ ಅಲ್ಲದೇ ಪಾಶ್ಚಾತ್ಯ ಮೊಟ್ಟಮೊದಲ ಹಿಂದೂ ಮಹಿಳೆ, ಮತ್ತು ಅಮೇರಿಕಾದ ನೆಲದ ಮೇಲೆ ನಡೆದ ಮೊದಲ ಹಿಂದೂ ಮಹಿಳೆ ಎಂಬ ಹೆಗ್ಗಳಿಕೆಯೂ ಇವರಿಗೇ ಸಲ್ಲುತ್ತದೆ.
ಜೀವನ
ಆನಂದಿಬಾಯಿ ಅವರ ಮೊದಲ ಹೆಸರು ಯಮುನಾ. ಇವರು ಮಹಾರಾಷ್ಟ್ರದ ಪುಣೆಯಲ್ಲಿ, ಒಂದು ಸಾಂಪ್ರದಾಯಕ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ತಮ್ಮ ಒಂಬತ್ತನೇ ವಯಸ್ಸಿನಲ್ಲಿ ತಮಗಿಂತಲೂ ಇಪ್ಪತ್ತು ವರ್ಷ ದೊಡ್ಡವರಾದ ಗೋಪಾಲ್ ರಾವ್ ಅವರನ್ನ ವರಿಸಿದರು. ಮದುವೆಯ ನಂತರ ಇವರ ಹೆಸರು ಯಮುನಾದಿಂದ ಆನಂದಿಬಾಯಿ ಎಂದು ಬದಲಾಯಿತು. ಇವರ ಪತಿ ಗೋಪಾಲ್ ರಾವ್ ರವರು ಮಹಾರಾಷ್ಟ್ರದ ಕಲ್ಯಾಣದಲ್ಲಿ ಗುಮಾಸ್ತರಾಗಿ ಕಾರ್ಯನಿರ್ವಹಿಸುತ್ತಿದ್ದರು. ತದನಂತರ ಇವರಿಗೆ ಅಲಿಬಾಗ್ ಮತ್ತು ಕಲ್ಕತ್ತಾಗೆ ವರ್ಗಾವಣೆ ಆಯಿತು. ಗೋಪಾಲ್ ರಾವ್ ರವರು ಆ ಕಾಲದಲ್ಲೇ ಹೆಣ್ಣು ಮಕ್ಕಳಿಗೆ ಶಿಕ್ಷಣವನ್ನು ಕೊಡಬೇಕು ಎಂಬ ಮನೋಭಾವದವರಾಗಿದ್ದರು. ಆನಂದಿಬಾಯಿ ಯವರ ಚುರುಕುತನವನ್ನು ನೋಡಿ, ಅವರ ಶಿಕ್ಷಣಕ್ಕೆ ಪ್ರೋತ್ಸಾಹಿಸಿದರು. ಆನಂದಿಬಾಯಿ ಯವರು ತಮ್ಮ ಹದಿನಾಲ್ಕನೇ ವಯಸ್ಸಿನಲ್ಲಿ ಗಂಡು ಮಗುವಿಗೆ ಜನ್ಮ ನೀಡಿದರು, ಆದರೆ ಉತ್ತಮ ಚಿಕಿತ್ಸಾ ಸೌಲಭ್ಯಗಳಿಲ್ಲದ ಕಾರಣ, ಹತ್ತುದಿನಗಳ ನಂತರ ಮಗು ಕೊನೆಯುಸಿರೆಳೆಯಿತು. ಇದು ಆನಂದಿಬಾಯಿ ಯವರ ಜೀವನದಲ್ಲಿನ ಬಹುಮುಖ್ಯ ಘಟ್ಟ. ಅಂದೇ ಅವರಲ್ಲಿ ವೈದ್ಯರಾಗಬೇಕು ಎಂಬ ಛಲ ಹುಟ್ಟಿತು.
ವೈದ್ಯಕೀಯ ವಿದ್ಯಾಭ್ಯಾಸ
ಪತಿ ಗೋಪಾಲ್ ರಾವ್ ಅವರ ಸಹಕಾರದಿಂದ ಆನಂದಿಬಾಯಿ ರವರು ಪಾಶ್ಚಾತ್ಯದಲ್ಲಿ ವೈದ್ಯಕೀಯ ಪದವಿ ಪಡೆಯಲು ಸಿದ್ಧರಾದರು. ಅದಕ್ಕಾಗಿ ಅವರ ಪತಿ ೧೮೮೦ ರಲ್ಲಿ ಅಮೇರಿಕಾದ ಮಿಷನರಿ, ರಾಯಲ್ ವೆಲ್ದೆರ್ ಗೆ ಪತ್ರವನ್ನು ಬರೆದರು. ಆನಂದಿಬಾಯಿ ಯವರ ಈ ನಿರ್ಧಾರಕ್ಕೆ ಅನೇಕ ಬ್ರಾಹ್ಮಣ ಸಮಾಜದವರು ವಿರೋಧವನ್ನು ವ್ಯಕ್ತಪಡಿಸಿದರು. ಆದರೇ, ಪತಿಯ ನಿರಂತರ ಬೆಂಬಲ ಅವರ ಆತ್ಮವಿಶ್ವಾಸವನ್ನು ಹೆಚ್ಚಿಸಿತು.ಅದೇ ಛಲದಿಂದ ೧೮೮೩ ರಲ್ಲಿ ಕೊನೆಗೂ ಅವರು ಅಮೆರಿಕಾಕ್ಕೆ ತೆರಳಿದರು. ಅಲ್ಲಿನ ಡ್ರೆಕ್ಸೆಲ್ ಮಹಿಳಾ ವೈದ್ಯಕೀಯ ವಿಶ್ವವಿದ್ಯಾನಿಲಯವನ್ನು ಸೇರಿಕೊಂಡರು.ಆನಂದಿಬಾಯಿ ರವರು ಯಾವಾಗಲು ನಿಶಕ್ತಿ,ತಲೆನೋವು, ಶೀತ, ಜ್ವರದಿಂದ ಬಳಲುತ್ತಿದ್ದರು. ಆದರು ಧೃತಿಗೆಡದೇ ಓದಿನತ್ತ ಗಮನ ಹರಿಸಿದರು. ಎಲ್ಲಾ ಕಷ್ಟಗಳ ನಡುವೆ ಕೊನೆಗೂ ಮಾರ್ಚ್ ೧೧, ೧೮೮೬ ರಲ್ಲಿ ವೈದ್ಯಕೀಯ ಪದವಿಯನ್ನು ಪಡೆದರು. ಇವರ ಈ ಸಾಧನೆಯನ್ನ ರಾಣಿ ವಿಕ್ಟೋರಿಯ ರವರೂ ಸಹ ಹೊಗಳಿದರು. ತದನಂತರ ಭಾರತಕ್ಕೆ ವಾಪಸ್ಸಾದ ಇವರಿಗೆ ಅದ್ಧೂರಿ ಸ್ವಾಗತವನ್ನು ಕೋರಲಾಯಿತು. ಇವರನ್ನು ಕೊಲ್ಹಾಪುರದ ಆರ್.ಸಿ.ಎಸ್.ಎಮ್ ಸರ್ಕಾರಿ ವೈದ್ಯಕೀಯ ಕಾಲೇಜು ಮತ್ತು ಸಿ.ಪಿ. ಆರ್ ಆಸ್ಪತ್ರೆಯ ಮಹಿಳಾ ವಿಭಾಗದ ಮುಖ್ಯಸ್ಥರನ್ನಾಗಿ ಮಾಡಲಾಯಿತು.
ಭಾರತಕ್ಕೆ ಹಿಂತಿರುಗಿ
೧೮೮೬ ರ ಉತ್ತರಾರ್ಧದಲ್ಲಿ, ಆನಂದಿಬಾಯಿ ಭಾರತಕ್ಕೆ ಮರಳಿದರು, ಅದ್ದೂರಿ ಸ್ವಾಗತವನ್ನು ಪಡೆದರು. ಕೊಲ್ಹಾಪುರದ ರಾಜಪ್ರಭುತ್ವವು ಸ್ಥಳೀಯ ಆಲ್ಬರ್ಟ್ ಎಡ್ವರ್ಡ್ ಆಸ್ಪತ್ರೆಯ ಮಹಿಳಾ ವಾರ್ಡ್‌ನ ವೈದ್ಯ-ಉಸ್ತುವಾರಿ ವಹಿಸಿಕೊಂಡಿದೆ.
ವಿಧಿವಶ
ದುರದೃಷ್ಟವಶಾತ್, ಆನಂದಿಬಾಯಿ ರವರು ತಮ್ಮ ಇಪ್ಪತ್ತೆರಡನೆ ವಯಸ್ಸಿನಲ್ಲಿಯೇ ಅನಾರೋಗ್ಯದ ಕಾರಣ ಕೊನೆಯುಸಿರೆಳೆದರು. ಫೆಭ್ರವರಿ ೨ ೬, ೧ ೮ ೮ ೭ ರಲ್ಲಿ ವಿಧಿವಶರಾದರು. ಅವರ ಸಾವಿಗೆ ಇಡೀ ದೇಶವೇ ಮರುಗಿತು.
ಉಲ್ಲೇಖಗಳು
ವರ್ಗ:ಭಾರತದ ಮಹಿಳಾ ವಿಜ್ಞಾನಿಗಳು ವರ್ಗ:ವಿಜ್ಞಾನಿಗಳು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವಾಣಿ (ಚಲನಚಿತ್ರ)
ವರ್ಗ:ವರ್ಷ-೧೯೪೪ ಕನ್ನಡಚಿತ್ರಗಳು
ಸಿರಿಯಜ್ಜಿ
ಸಿರಿಯಜ್ಜಿ ಹತ್ತು ಸಾವಿರಕ್ಕೂ ಮಿಕ್ಕಿದ ಹಾಡುಗಳನ್ನು ನೆನಪಿನಲ್ಲಿರಿಸಿ, ಅವೆಲ್ಲವನ್ನೂ ಕಂಪ್ಯೂಟರಿಗಿರುವ ವೇಗಕ್ಕಿಂತ ಹೆಚ್ಚಿನ ರೀತಿಯಲ್ಲಿ ತೆಗೆದಿರಿಸುತ್ತಿದ್ದ ಆಕೆಯ ಸ್ಮೃತಿ ವೇಗಕ್ಕೆ ಸರಿಸಾಟಿಯೇ ಇರಲಿಲ್ಲ. ಹೀಗಾಗಿ ಆಕೆ ಅಸಾಧಾರಣ ಸ್ಮರಣಶಕ್ತಿಯಿಂದ 'ಜನಪದಸಿರಿ ಸಿರಿಯಜ್ಜಿ' ಎಂದೇ ಪ್ರಖ್ಯಾತರಾಗಿದ್ದವರು.
ನಿಧನ
ಜಾನಪದ ಸಿರಿಯಜ್ಜಿ ೨೦೦೯ರಲ್ಲಿ ತಮ್ಮ ೯೭ ನೇ ವಯಸ್ಸಿನಲ್ಲಿ ಚಳ್ಳಕೆರೆ ತಾಲೂಕು ಯಲಗಟ್ಟೆ ಗೊಲ್ಲರಹಟ್ಟಿಯಲ್ಲಿ ತೀವ್ರ ಅನಾರೋಗ್ಯದಿಂದ ನಿಧನರಾದರು.
ವರ್ಗ:ಜಾನಪದ
ರಾಧಾರಮಣ
ಈ ಚಿತ್ರವನ್ನು ಜ್ಯೋತಿ ಸಿನ್ಹ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಎಂ.ವಿ.ರಾಜಮ್ಮ.ಈ ಚಿತ್ರದಲ್ಲಿ ಬರುವ ಪಾತ್ರಗಳು ಬಿ.ಆರ್.ಪಂತುಲು ಎಂ.ವಿ.ರಾಜಮ್ಮ ಜಿ.ವಿ.ಅಯ್ಯರ್, ಬಾಲಕೃಷ್ಣ, ಶ್ರೀನಿವಾಸರಾವ್ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ಪದ್ಮನಾಭ.ಈ ಚಿತ್ರವು ೧೯೪೩ ರಲ್ಲಿ ಬಿಡುಗಡೆಯಾಯಿತು.ಈ ಚಿತ್ರವು ಬಾಲಕೃಷ್ಣ ಅವರ ಅಭಿನಯದ ಮೊದಲ ಕನ್ನಡ ಚಿತ್ರ.
ವರ್ಗ:ವರ್ಷ-೧೯೪೩ ಕನ್ನಡಚಿತ್ರಗಳು
ಗಿಣ್ಣು
thumb ಗಿಣ್ಣು (ಚೀಸ್) ವಿಶಾಲ ವ್ಯಾಪ್ತಿಗಳ ಸುವಾಸನೆಗಳು ಹಾಗೂ ವಿನ್ಯಾಸಗಳಲ್ಲಿ ಉತ್ಪಾದಿಸಲಾಗುವ ಹಾಲಿನಿಂದ ಪಡೆದ ಆಹಾರ, ಮತ್ತು ಇದು ಹಾಲಿನ ಪ್ರೋಟೀನ್ ಕೇಸೀನ್‍ನ ಘನೀಕರಣದಿಂದ ರೂಪಗೊಳ್ಳುತ್ತದೆ. ಇದು ಸಾಮಾನ್ಯವಾಗಿ ಹಸುಗಳು, ಎಮ್ಮೆ, ಆಡು ಅಥವಾ ಕುರಿಯ ಹಾಲಿನಿಂದ ಪ್ರೋಟೀನ್ ಮತ್ತು ಕೊಬ್ಬನ್ನು ಒಳಗೊಂಡಿರುತ್ತದೆ. ಉತ್ಪಾದನೆಯ ಸಂದರ್ಭದಲ್ಲಿ, ಹಾಲನ್ನು ಸಾಮಾನ್ಯವಾಗಿ ಆಮ್ಲೀಕರಿಸಲಾಗುತ್ತದೆ, ಮತ್ತು ರೆನಿಟ್ ಕಿಣ್ವವನ್ನು ಸೇರಿಸುವುದರಿಂದ ಘನೀಕರಣಕ್ಕೆ ಕಾರಣವಾಗುತ್ತದೆ. ಘನವಸ್ತುಗಳನ್ನು ಬೇರ್ಪಡಿಸಿ ಅಂತಿಮ ರೂಪಕ್ಕೆ ಒತ್ತಲಾಗುತ್ತದೆ. ಕೆಲವು ಚೀಸ್‍ಗಳು ಪದರಗಳ ಮೇಲೆ ಅಥವಾ ಉದ್ದಕ್ಕೂ ಬೂಷ್ಟು‌ಗಳನ್ನು ಹೊಂದಿರುತ್ತವೆ. ಬಹುತೇಕ ಚೀಸ್‍ಗಳು ಅಡುಗೆ ತಾಪಮಾನಕ್ಕೆ ಕರಗಿಹೋಗುತ್ತವೆ.
ವಿವಿಧ ದೇಶಗಳಿಂದ ನೂರಾರು ಬಗೆಯ ಗಿಣ್ಣುಗಳು ಉತ್ಪಾದಿಸಲ್ಪಡುತ್ತವೆ. ಅವುಗಳ ಶೈಲಿಗಳು, ರಚನೆಗಳು ಮತ್ತು ರುಚಿಗಳು (ಪ್ರಾಣಿಗಳ ಆಹಾರ ಸೇರಿದಂತೆ) ಹಾಲಿನ ಮೂಲ, ಅವು ಪಾಶ್ಚೀಕೃತಗೊಂಡಿವೆಯೇ ಎಂಬುದು, ಕೊಬ್ಬಿನ ಪ್ರಮಾಣ, ಬ್ಯಾಕ್ಟೀರಿಯಾ ಮತ್ತು ಬೂಷ್ಟು, ಸಂಸ್ಕರಣೆ ಮತ್ತು ವಯಸ್ಸಿನ ಮೇಲೆ ಅವಲಂಬಿತವಾಗಿರುತ್ತದೆ. ಮೂಲಿಕೆಗಳು, ಸಂಬಾರ ಪದಾರ್ಥಗಳು ಅಥವಾ ಮರದ ಹೊಗೆಯನ್ನು ಸುವಾಸನೆ ಕಾರಕಗಳಾಗಿ ಬಳಸಬಹುದು. ರೆಡ್ ಲೆಸ್ಟರ್‍ನಂತಹ ಅನೇಕ ಗಿಣ್ಣುಗಳ ಕೆಂಪು ಹಳದಿ ಬಣ್ಣ ಅನಾಟೊ ಸೇರಿಸುವುದರಿಂದ ಉತ್ಪತ್ತಿಯಾಗುತ್ತದೆ. ಕೆಲವು ಚೀಸ್‍ಗಳಿಗೆ ಕರಿ ಮೆಣಸು, ಬೆಳ್ಳುಳ್ಳಿ, ಚೈವ್ ಅಥವಾ ಕ್ರ್ಯಾನ್‍ಬೆರಿಯಂತಹ ಇತರ ಪದಾರ್ಥಗಳನ್ನು ಸೇರಿಸಬಹುದು.
ಕೆಲವು ಗಿಣ್ಣುಗಳಿಗಾಗಿ, ಹಾಲನ್ನು ವಿನಿಗರ್ ಅಥವಾ ನಿಂಬೆ ರಸದಂತಹ ಆಮ್ಲಗಳನ್ನು ಸೇರಿಸಿ ಹೆಪ್ಪುಗಟ್ಟಿಸಲಾಗುತ್ತದೆ. ಬಹುತೇಕ ಚೀಸ್‍ಗಳು ಕಡಿಮೆ ಮಟ್ಟದಲ್ಲಿ ಹಾಲಿನ ಸಕ್ಕರೆಗಳನ್ನು ಲ್ಯಾಕ್ಟಿಕ್ ಆಮ್ಲವಾಗಿ ಪರಿವರ್ತಿಸುವ ಬ್ಯಾಕ್ಟೀರಿಯಾದಿಂದ ಆಮ್ಲೀಕರಿಸಲ್ಪಡುತ್ತವೆ, ನಂತರ ರೆನಿಟ್‍ನ ಸೇರಿಸುವಿಕೆ ಹೆಪ್ಪುಗಟ್ಟುವಿಕೆಯನ್ನು ಪೂರ್ಣಗೊಳಿಸುತ್ತದೆ. ರೆನಿಟ್‍ಗೆ ಸಸ್ಯಾಹಾರಿ ಪರ್ಯಾಯಗಳು ಲಭ್ಯವಿವೆ; ಬಹುತೇಕ ಪರ್ಯಾಯಗಳು ಮ್ಯೂಕರ್ ಮೀಯೆ ಶಿಲೀಂಧ್ರದ ಹುದುಗುವಿಕೆಯಿಂದ ಉತ್ಪತ್ತಿಗೊಳ್ಳುತ್ತವೆ, ಆದರೆ ಇತರವುಗಳನ್ನು ಸಿನಾರಾ ತಿಸಲ್ ಕುಟುಂಬದ ವಿವಿಧ ಪ್ರಜಾತಿಗಳಿಂದ ಪಡೆಯಲಾಗಿದೆ.
ಗಿಣ್ಣನ್ನು ಅದರ ಸಾಗಿಸುವಿಕೆ, ದೀರ್ಘ ಬಾಳಿಕೆ, ಮತ್ತು ಕೊಬ್ಬು, ಪ್ರೊಟೀನ್, ಕ್ಯಾಲ್ಷಿಯಂ, ಹಾಗೂ ರಂಜಕದ ಹೆಚ್ಚಿನ ಪ್ರಮಾಣಕ್ಕಾಗಿ ಬೆಲೆಕಟ್ಟಲಾಗುತ್ತದೆ. ಚೀಸ್ ಹೆಚ್ಚು ಸಾಂದ್ರವಾಗಿರುತ್ತದೆ ಮತ್ತು ಹಾಲಿಗಿಂತ ಹೆಚ್ಚು ದೀರ್ಘವಾದ ಬಡು ಅವಧಿಯನ್ನು ಹೊಂದಿರುತ್ತದೆ, ಆದರೆ ಚೀಸ್ಅನ್ನು ಎಷ್ಟು ದಿನ ಇಡಬಹುದು ಎಂಬುದು ಚೀಸ್‍ನ ಮಾದರಿ ಮೇಲೆ ಅವಲಂಬಿತವಾಗಿರುತ್ತದೆ; ಚೀಸ್‍ನ ಪ್ಯಾಕೆಟ್ಗಳ ಮೇಲಿನ ಲೇಬಲ್‍ಗಳು ಹಲವುವೇಳೆ ಚೀಸ್ಅನ್ನು ತೆಗೆದ ಮೇಲೆ ಮೂರರಿಂದ ಐದು ದಿನಗಳಲ್ಲಿ ಸೇವಿಸಬೇಕೆಂದು ಎಂದು ಹೇಳಿಕೊಳ್ಳುತ್ತವೆ. ಸಾಮಾನ್ಯವಾಗಿ ಹೇಳುವುದಾದರೆ, ಪಾರ್ಮೆಸಾನ್‍ನಂತಹ ಗಟ್ಟಿ ಚೀಸ್‍ಗಳು ಬ್ರೀ ಅಥವಾ ಮೇಕೆಯ ಹಾಲಿನ ಚೀಸ್‍ನಂತಹ ಮೃದು ಚೀಸ್‍ಗಳಿಗಿಂತ ದೀರ್ಘ ಬಾಳಿಕೆ ಬರುತ್ತವೆ. ಒಂದು ಹೈನು ಪ್ರದೇಶದ ಹತ್ತಿರದ ಗಿಣ್ಣು ತಯಾರಕರು ಹೆಚ್ಚು ತಾಜಾ, ಕಡಿಮೆ ದರದ ಹಾಲು ಮತ್ತು ಕಡಿಮೆ ಹಡಗು ವೆಚ್ಚಗಳ ಪ್ರಯೋಜನವನ್ನು ಪಡೆಯಬಹುದು. ಕೆಲವು ಚೀಸ್‍ಗಳ ದೀರ್ಘ ಸಂಗ್ರಹಣಾ ಜೀವಮಾನ, ವಿಶೇಷವಾಗಿ ಒಂದು ರಕ್ಷಣಾತ್ಮಕ ಪದರದಿಂದ ಮುಚ್ಚಲಾದಾಗ, ಮಾರುಕಟ್ಟೆಗಳು ಅನುಕೂಲಕರವಾಗಿದ್ದಾಗ ಮಾರಾಟಕ್ಕೆ ಅನುವು ಮಾಡಿಕೊಡುತ್ತದೆ.
ಗಿಣ್ಣಿನ ಪರಿಣಿತ ಮಾರಾಟಗಾರನನ್ನು ಕೆಲವೊಮ್ಮೆ ಚೀಸ್‍ಮಾಂಗರ್ ಎಂದು ಕರೆಯಲಾಗುತ್ತದೆ. ವೈನ್ ಅಥವಾ ಪಾಕವಿಧಾನ ಪರಿಣಿತನಾಗಲು ಬೇಕಾಗಿದ್ದಂತೆ, ಈ ಕ್ಷೇತ್ರದಲ್ಲಿ ಪರಿಣಿತನಾಗಲು ಸ್ವಲ್ಪ ವಿಧ್ಯುಕ್ತ ಶಿಕ್ಷಣ ಮತ್ತು ವರ್ಷಾನುಗಟ್ಟಲೆಯ ರುಚಿನೋಡುವಿಕೆ ಮತ್ತು ವೈಯಕ್ತಿಕ ಹಾಗೂ ನೇರ ಅನುಭವದ ಅಗತ್ಯವಿರುತ್ತದೆ. ಚೀಸ್‍ಮಾಂಗರ್ ಚೀಸ್ ವಿವರಗಳ ಎಲ್ಲ ಅಂಶಗಳಿಗೆ ಜವಾಬ್ದಾರನಾಗಿರುತ್ತಾನೆ: ಚೀಸ್‍ನ ಖಾದ್ಯಪಟ್ಟಿ ಆಯ್ಕೆಮಾಡುವುದು, ಖರೀದಿಸುವುದು, ಸ್ವೀಕರಿಸುವುದು, ಸಂಗ್ರಹಣೆ, ಮತ್ತು ಮಾಗಿಸುವಿಕೆ.
ಗಿಣ್ಣು ಶೇಖರಿಸಿಡುವ ಅತ್ಯುತ್ತಮ ವಿಧಾನದ ಕುರಿತು ಕೆಲವೊಂದು ಚರ್ಚೆಗಳಿವೆ, ಆದರೆ ಕೆಲವು ತಜ್ಞರು ಚೀಸ್ ಕಾಗದದಲ್ಲಿ ಅದನ್ನು ಸುತ್ತುವುದು ತಕ್ಕಮಟ್ಟದ ಫಲಿತಾಂಶಗಳನ್ನು ಒದಗಿಸುತ್ತದೆ ಎಂದು ಹೇಳುತ್ತಾರೆ. ಚೀಸ್ ಕಾಗದ ಒಳಗೆ ಸರಂಧ್ರ ಪ್ಲಾಸ್ಟಿಕ್‍ನಿಂದ ಲೇಪಿತವಾಗಿರುತ್ತದೆ, ಮತ್ತು ಹೊರಗೆ ಮೇಣದ ಪದರವನ್ನು ಹೊಂದಿರುತ್ತದೆ. ಒಳಗೆ ಪ್ಲಾಸ್ಟಿಕ್ ಮತ್ತು ಹೊರಭಾಗದಲ್ಲಿ ಮೇಣದ ಈ ನಿರ್ದಿಷ್ಟ ಸಂಯೋಜನೆ ಚೀಸ್‍ನ ಮೇಲಿನ ಸಾಂದ್ರೀಕರಣವನ್ನು ದೂರ ಎಳೆಯುತ್ತದೆ ಜೊತೆಗೆ ಚೀಸ್‍ನ ಒಳಗಿನ ತೇವಾಂಶ ತಪ್ಪಿಸಿಕೊಳ್ಳದಂತೆ ತಡೆದು ಚೀಸ್ಅನ್ನು ರಕ್ಷಿಸುತ್ತದೆ.
ವರ್ಗ:ಆಹಾರ ಪದಾರ್ಥಗಳು
ಆಂಧ್ರಪ್ರದೇಶದ ಮುಖ್ಯಮಂತ್ರಿಗಳ ಪಟ್ಟಿ
ಭಾರತದಲ್ಲಿ ಮುಖ್ಯಮಂತ್ರಿ ರಾಜ್ಯದ ಸರ್ಕಾರದ ಮುಖ್ಯಸ್ಥರಾಗಿರುತ್ತಾರೆ. ಮುಖ್ಯಮಂತ್ರಿಯನ್ನು ಆ ರಾಜ್ಯದ ವಿಧಾನ ಸಭೆಯಲ್ಲಿ ಬಹುಮತ ಪಡೆದ ಪಕ್ಷ ಅಥವಾ ಪಕ್ಷಗಳ ಒಕ್ಕೂಟದ ಶಾಸಕರು ಆರಿಸುತ್ತಾರೆ. ಇವರ ಅಧಿಕಾರಾವಧಿ ೫ ವರ್ಷ, ಪುನರಾಯ್ಕೆಯಾಗುವ ಅವಕಾಶವಿರುತ್ತದೆ. ರಾಜ್ಯಪಾಲರು ಸರಕಾರದ ಮುಖ್ಯಸ್ಥರಾದರೂ ನಿಜವಾದ ಆಡಳಿತ ಸೂತ್ರ ಇರುವುದು ಮುಖ್ಯಮಂತ್ರಿಗಳ ಕೈಯಲ್ಲಿ.
ಕೀಮೋಥೆರಪಿ
thumb|150px|ಆಧುನಿಕ ಕೀಮೋಥೆರಪಿಯ ಜನಕರೆನಿಸಿರುವ [[ಸಿಡ್ನಿ ಫ಼ಾರ್ಬರ್.]] ಕೀಮೋಥೆರಪಿ ಮುಖ್ಯವಾಗಿ "ನವಾಂಗಾಂಶ ನಿರೋಧಕ" ಔಷಧ (ಆಂಟಿನೀಯಪ್ಲಾಸ್ಟಿಕ್ ಡ್ರಗ್) ಅಥವಾ ಅಂತಹ ಔಷಧಗಳ ಸಂಯೋಗವನ್ನು ಪ್ರಮಾಣಬದ್ಧ ಚಿಕಿತ್ಸಾ ಕ್ರಮದಲ್ಲಿ ಬಳಸಿ ನಡೆಸಲಾಗುವ ಕ್ಯಾನ್ಸರ್‍ನ ಚಿಕಿತ್ಸೆಯನ್ನು ಸೂಚಿಸುತ್ತದೆ. ಕೆಲವು ಕೀಮೋಥೆರಪಿ ರಾಸಾಯನಿಕಗಳು, ಆಂಕಲೋಸಿಂಗ್ ಸ್ಪಾಂಡ್ಲೈಟಿಸ್, ಮಲ್ಟಿಪಲ್ ಸ್ಕ್ಲಿರೋಸಿಸ್, ಕ್ರೋನ್‍ನ ಕಾಯಿಲೆ, ಸರಾಯಸಿಸ್, ಸರಾಯಟಿಕ್ ಆರ್ಥ್ರೈಟಿಸ್, ರೂಮಟಾಯ್ಡ್ ಆರ್ಥ್ರೈಟಿಸ್, ಮತ್ತು ಸ್ಕ್ಲೀರಡರ್ಮಾವನ್ನು ಒಳಗೊಂಡಂತೆ, ಇತರ ಪರಿಸ್ಥಿತಿಗಳ ಚಿಕಿತ್ಸೆಯಲ್ಲೂ ಪಾತ್ರ ಹೊಂದಿರುತ್ತವೆ. ಬಹುತೇಕ ಸಾಮಾನ್ಯ ಕೀಮೋಥೆರಪಿ ರಾಸಾಯನಿಕಗಳು, ಬಹುತೇಕ ಕ್ಯಾನ್ಸರ್ ಜೀವಕೋಶಗಳ ಪ್ರಮುಖ ಗುಣಲಕ್ಷಣಗಳ ಪೈಕಿ ಒಂದಾದ, ಕ್ಷಿಪ್ರವಾಗಿ ವಿಭಜನೆಗೊಳ್ಳುವ ಜೀವಕೋಶಗಳನ್ನು ಕೊಲ್ಲುವ ಮೂಲಕ ಕಾರ್ಯನಿರ್ವಹಿಸುತ್ತವೆ.
ಕೀಮೋಥೆರಪಿಕ್ಯಾನ್ಸರ್ ಚಿಕಿತ್ಸೆಯ ಒಂದು ವರ್ಗವಾಗಿದ್ದು ಅದು ಒಂದು ಅಥವ ಹಲವಾರು ಕ್ಯಾನ್ಸರ್ ಔಷಧಗಳನ್ನು ಉಪಯೋಗಿಸುತ್ತದೆ.
ಉಲ್ಲೇಖಗಳು
ವರ್ಗ:ಚಿಕಿತ್ಸೆಗಳು
ಅರ್ವಿಂಗ್ ವಾಷಿಂಗ್ಟನ್
1783-1859. ಅಮೆರಿಕದ ವಿಶ್ವವಿಖ್ಯಾತರಾದ ಮೊದಲ ಸಾಹಿತಿಗಳಲ್ಲೊಬ್ಬ, ಕಾದಂಬರಿಕಾರ.
ಬದುಕು
ಜನನ ನ್ಯೂಯಾರ್ಕ್‌ನಲ್ಲಿ. ವಕೀಲವೃತ್ತಿ ಬಿಟ್ಟು ಸಾಹಿತ್ಯರಚನಗೆ ತೊಡಗಿದ. ಲಿವರ್‌ಪೂಲ್‌ನಲ್ಲಿದ್ದ ತಮ್ಮ ಕುಟುಂಬದ ವ್ಯಾಪಾರಶಾಖೆಯನ್ನು ನೋಡಿಕೊಳ್ಳಲು ಅಲ್ಲಿಗೆ ಹೋದರೂ ವ್ಯಾಪಾರದಲ್ಲಿ ನಷ್ಟವಾದ್ದರಿಂದ ಜೀವನಕ್ಕಾಗಿ ಬರೆಹವನ್ನೇ ಅವಲಂಬಿಸಿದ. 1826ರಿಂದ ಮೂರು ವರ್ಷ ಸ್ಪೇನಿನ ರಾಯಭಾರಿ ವರ್ಗದಲ್ಲಿದ್ದ.
ಬರಹ
ಅಣ್ಣ ಪೀಟರ್ ಸಂಪಾದಕನಾಗಿದ್ದ ಕ್ರಾನಿಕಲ್ ಪತ್ರಿಕೆಗೆ ನ್ಯೂಯಾರ್ಕ್ ಜನಜೀವನವನ್ನು ಕುರಿತು ವಿಡಂಬನೆ ಗಳನ್ನು ಬರೆದ (1802-03). ವಿಲಿಯಂ ಅರ್ವಿಂಗ್, ಜೇಮ್ಸ್‌ ಕೆ. ಪಾಡ್ಲಿಂಗರೊಡನೆ ಸೇರಿ ಸಲ್ಮಗುಂಡಿ (1807-08) ಲೇಖನಮಾಲೆಯನ್ನೂ ನಿಕರ್ ಬಾಕರ್ ಎಂಬ ಸಾಹಿತ್ಯನಾಮದಿಂದ ಹಿಸ್ಟರಿ ಆಫ್ ನ್ಯೂಯಾರ್ಕ್(1809) ಎಂಬ ಹಾಸ್ಯಗ್ರಂಥವನ್ನೂ ರಚಿಸಿದ. ದಿ ಸ್ಕೆಚ್ ಬುಕ್ ಆಫ್ ಜೊಫ್ರೆ ಕ್ರಯಾನ್ (1819-20) ಎಂಬ ಪ್ರಬಂಧ ಮತ್ತು ಸಣ್ಣಕಥೆಗಳ ಸಂಗ್ರಹವೂ, ಬೇಸ್ ಬ್ರಿಜ್ ಹಾಲ್ (1822) ಎಂಬ ಕೃತಿಯೂ ಇವನಿಗೆ ಪ್ರಸಿದ್ಧಿ ತಂದುವು. ಟೇಲ್ಸ್‌ ಆಫ್ ಎ ಟ್ರ್ಯಾವಲರ್ (1824) ವಿಪರೀತ ಟೀಕೆಗೊಳಗಾಯಿತು. ಕೊಲಂಬಸ್ಸನ ಜೀವನಚರಿತ್ರೆ (1828), ದಿ ಕಾಂಕ್ಟೆಸ್ಟ್‌ ಆಫ್ ಗ್ರಾನಡಾ (1829) ಮತ್ತು ದಿ ಅಲ್‌ಹಾಂಬ್ರ (1832) ಗ್ರಂಥಗಳನ್ನು ಬರೆದ. ಐದು ಸಂಪುಟಗಳ ಲೈಫ್ ಆಫ್ ವಾಷಿಂಗ್ಟನ್ (1855-59) ಎಂಬುದು ಈತನ ಉತ್ತಮ ಜೀವನಚರಿತ್ರೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಸಾಹಿತಿಗಳು
ಚಂದ್ರಹಾಸ (೧೯೪೭)
ವರ್ಗ:ವರ್ಷ-೧೯೪೭ ಕನ್ನಡಚಿತ್ರಗಳು
ಅರ್ಸಿನಿಯ ಅನೆತಾಯ್ಡಿಸ್
ದಕ್ಷಿಣ ಆಫ್ರಿಕದ, ಬೇಸಗೆಯಲ್ಲಿ ಹೂ ಬಿಡುವ, ವಾರ್ಷಿಕ ಸಸ್ಯ. 18" ಎತ್ತರ ಬೆಳೆಯುತ್ತದೆ. ಹೂಗಳು ಡೈಸಿಯದಂತೆ ಬಹುಸುಂದರ. ಬಣ್ಣ ಕಿತ್ತಳೆ ಹಳದಿ ಮತ್ತು ನೀಲಿ. ಗಿಡ ಬಹಳ ದಿನಗಳವರೆಗೆ ಹೂ ಬಿಡುತ್ತಿರುತ್ತದೆ. ಬಿಡಿಹೂಗಳಾಗಿ ಉಪಯೋಗಿಸಲು ಇವು ಅನುಕೂಲವಾಗಿವೆ. ಬೀಜವನ್ನು ಮಡಿಗಳಲ್ಲಿ ಇಲ್ಲವೆ ಕುಂಡಗಳಲ್ಲಿ ಬಿತ್ತನೆ ಮಾಡಿ ಬೆಳೆಸಬೇಕು. ಸಸಿಗಳನ್ನು ನಾಟಿಮಾಡಿ ಬೆಳೆಸುವುದು ಕಷ್ಟ. ಮೈದಾನಪ್ರದೇಶಗಳಲ್ಲಿ ಚೆನ್ನಾಗಿ ಬೆಳೆಯುವುದಿಲ್ಲ.	ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅದಿತಿ ಪ್ರಭುದೇವ
ಸುದೀಪನ ಬಣಕಾರ್ ಪ್ರಭುದೇವ (ಜನನ: 13 ಜನವರಿ 1994), ಅದಿತಿ ಪ್ರಭುದೇವ ಎಂಬ ತನ್ನ ರಂಗನಾಮದಿಂದ ಜನಪ್ರಿಯವಾಗಿ ಪರಿಚಿತರಾಗಿರುವ ಭಾರತೀಯ ನಟಿ, ಇವರು ಪ್ರಧಾನವಾಗಿ ಕನ್ನಡ ಚಿತ್ರರಂಗದಲ್ಲಿ ಕಾಣಿಸಿಕೊಳ್ಳುತ್ತಾರೆ.
ಗೊಗಿಹಾಳ
ಗೊಗಿಹಾಳ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಇಂಡಿ ತಾಲ್ಲೂಕು
ಅರ್ಹತೆಗಳು
ಅರ್ಹತೆಯ ವಿಧಗಳು
ಈ ಅರ್ಹತೆಗಳನ್ನು ಎರಡು ಪಂಗಡಗಳಾಗಿ ವಿಂಗಡಿಸಬಹುದು:
ಸಾಮಾನ್ಯ ವ್ಯಕ್ತಿತ್ವ
ಇವೆಲ್ಲದರ ಜೊತೆಗೆ ವ್ಯಕ್ತಿಯ ಸಾಮಾನ್ಯ ವ್ಯಕ್ತಿತ್ವ ಬಹು ಮುಖ್ಯ ಅರ್ಹತೆಗಳಲ್ಲೊಂದಾಗುತ್ತದೆ. ಇಲ್ಲಿ ವ್ಯಕ್ತಿತ್ವ ಎಂಬ ಪದದ ಅರ್ಥ ಬಹು ವ್ಯಾಪಕವಾಗಿದೆ. ಅವನ ಎತ್ತರ, ನಡಿಗೆ, ನೋಟ, ಚರ್ಯೆ, ನಡತೆ, ಸೂಕ್ಷ್ಮಬುದ್ಧಿ, ಪರಿಚ್ಛೇದಗುಣ ಇವೆಲ್ಲ ಸೇರುತ್ತವೆ. ಒಂದು ದೊಡ್ಡ ಸಂಸ್ಥೆಯ ಮೇಲ್ವಿಚಾರಣೆಯಂಥ ಜವಾಬ್ದಾರಿಯ ಕೆಲಸಗಳಿಗೆ ವ್ಯಕ್ತಿಗಳನ್ನಾಯುವಾಗ, ವ್ಯಾಪಾರೀ ಸಂಸ್ಥೆಗಳವರು ಸಿಬ್ಬಂದಿಯನ್ನು ಆಯ್ಕೆ ಮಾಡುವಾಗ ಅಭ್ಯರ್ಥಿಯು ವ್ಯಕ್ತಿತ್ವಕ್ಕೆ ಅತಿ ಹೆಚ್ಚಿನ ಗಮನ ಕೊಡುತ್ತಾರೆ. ಇದಕ್ಕಾಗಿಯೇ ಸಂದರ್ಶನ ಪರೀಕ್ಷೆಗಳು ಏರ್ಪಟ್ಟಿವೆ. ಒಟ್ಟಿನಲ್ಲಿ ಅರ್ಹತೆಗಳಲ್ಲಿ ಮೇಲಿನ ಎಲ್ಲ ಅಂಶಗಳನ್ನೂ ಸೇರಿಸಲಾಗಿದೆ. ಈ ಎಲ್ಲ ಅರ್ಹತೆಗಳ ಆಧಾರದ ಮೇಲೆ ಅಭ್ಯರ್ಥಿಗಳನ್ನು ಕೆಲಸಗಳಿಗೆ ನೇಮಿಸಲಾಗುತ್ತದೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೃಷ್ಣಲೀಲಾ
ಕೃಷ್ಣಲೀಲಾ, ಸಿ.ವಿ.ರಾಜು ನಿರ್ದೇಶನ ಮತ್ತು ಡಿ.ಶಂಕರ್ ಸಿಂಗ್ ನಿರ್ಮಾಪಣ ಮಾಡಿರುವ ೧೯೪೭ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಪಿ.ಕಾಳಿಂಗರಾಯ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಕೆಂಪರಾಜ ಅರಸ್ ಮತ್ತು ಉಷಾ ಬೆಳ್ಳೂರ್ ಲಲಿತ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವರ್ಷ-೧೯೪೭ ಕನ್ನಡಚಿತ್ರಗಳು
ಅರ್ಹಂತ
ನಾಲ್ಕು ವಿಧವಾದ ಘಾತಿಕರ್ಮಗಳನ್ನೂ ಗೆದ್ದು ಜಿನರೆನ್ನಿಸಿಕೊಂಡವರೇ ಅರ್ಹಂತರು. ಇವರಿಗೆ ಅನಂತಜ್ಞಾನ, ಅನಂತದರ್ಶನ, ಅನಂತವೀರ್ಯ, ಅನಂತಸುಖಗಳು ಪ್ರಾಪ್ತವಾಗಿರುತ್ತವೆ. ಇವರಿಗೆ ಹಸಿವು, ನೀರಡಿಕೆ ಮೊದಲಾದ ಹದಿನೆಂಟು ದೋಷಗಳಿರುವುದಿಲ್ಲ. ಅರ್ಹತ್ ಪರಮೇಷ್ಠಿಗಳು ಜೀವ ಮಾತ್ರವನ್ನು ಉದ್ಧರಿಸುವ ಧರ್ಮತೀರ್ಥವನ್ನು ಪ್ರವರ್ತಿಸುವುದರಿಂದ ತೀರ್ಥಂಕರರೆನಿಸುವರು. ಇದರಿಂದಾಗಿ ಪಂಚಪರಮೇಷ್ಟಿಗಳಲ್ಲಿ ಇವರ ಹೆಸರು ಮೊದಲು ಬರುತ್ತದೆ. ಅನಂತಜ್ಞಾನ ದರ್ಶನಾದಿಗಳನ್ನುಳ್ಳವರಾದ್ದರಿಂದ ಇವರು ಉಪದೇಶ ಮಾಡಲು ಅರ್ಹರು, ಆಪ್ತರು. ಇವರ ದೇಹ ಪವಿತ್ರವಿದ್ದು ಸಪ್ತಧಾತು ರಹಿತವಾಗಿದೆ, ಅತ್ಯುಜ್ಜ್ವಲವಾಗಿದೆ. ಇವರು ಶುದ್ಧಾತ್ಮರು.
ಅಂಜೂರ
ಅಂಜೂರ ಮೊರೇಸೀ ಕುಟುಂಬಕ್ಕೆ ಸೇರಿದ ಮರ. ಇದರ ಹಣ್ಣುಗಳನ್ನು ತಿನ್ನಲು ಉಪಯೋಗಿಸುತ್ತಾರೆ. ಫೈಕಸ್ ಕ್ಯಾರಿಕ ಎಂಬುದು ಇದರ ವೈಜ್ಞಾನಿಕ ನಾಮ. ಇದರ ಹಣ್ಣಿನಲ್ಲಿ ಕಬ್ಬಿಣ,ತಾಮ್ರ ಮತ್ತು ಎ,ಬಿ,ಸಿ,ಡಿ ವಿಟಮಿನ್‍ಗಳು ಹೇರಳವಾಗಿವೆ.
ಲಕ್ಷಣಗಳು
ಅಂಜೂರ ಗಾತ್ರದ ಚಿಕ್ಕ ಮರ. ಇದರ ಎತ್ತರ ಸು. 3-5 ಮೀ. ಕೆಲವು ಸಲ ಇನ್ನೂ ಹೆಚ್ಚು ಎತ್ತರಕ್ಕೆ ಬೆಳೆಯುತ್ತವೆ. ಎಲೆಯ ಮೇಲ್ಭಾಗ ಒರಟು; ತಳಭಾಗದಲ್ಲಿ ರೋಮಗಳಿವೆ. ಹಣ್ಣುಗಳು ಎಲೆಯ ಕಂಕುಳಲ್ಲಿ ಮೂಡುತ್ತವೆ. ಪೇರಳೆಹಣ್ಣಿನಾಕಾರ. ಅವುಗಳ ಬಣ್ಣ ಮತ್ತು ಗಾತ್ರದಲ್ಲಿ ವ್ಯತ್ಯಾಸ ಉಂಟು.ಅಂಜೂರದ ಹೂಗೊಂಚಲು ಅತ್ತಿಯ ಹೂಗೊಂಚಲಿನಂತೆಯೇ ಇದೆ. ಮಂದವಾದ ಅದರ ರಸದಿಂದ ಕೂಡಿದ ಕೋಶದೊಳಗಡೆ ಪುಟ್ಟ ಹೂಗಳಿರುತ್ತವೆ. ಪರಾಗಸ್ಪರ್ಶಕ್ರಿಯೆ ಗೊಂಚಲಿನಲ್ಲಿರುವ ಹೂಗಳ ಸ್ವರೂಪವನ್ನವಲಂಬಿಸಿದೆ. 15'-30' ಎತ್ತರ ಬೆಳೆಯುವ ಗಿಡ. ಮೂಲತಃ ಭಾರತದ ಸಸ್ಯವಲ್ಲದಿದ್ದರೂ ಈಗ ಇಲ್ಲಿ ಎಷ್ಟೋ ಕಡೆ ಇದನ್ನು ಹಣ್ಣಿಗಾಗಿ ಬೆಳೆಸುತ್ತಾರೆ. ಉಷ್ಣವಾದ ಹವೆ, ಕಪ್ಪುಭೂಮಿ ಮತ್ತು ನೀರಿನ ಸೌಕರ್ಯವಿದ್ದಲ್ಲಿ ಚೆನ್ನಾಗಿ ಬೆಳೆಯುತ್ತದೆ.
ವಿಧಗಳು
ಕೃಷಿಶಾಸ್ತ್ರದ ಪ್ರಕಾರ ಅಂಜೂರವನ್ನು ನಾಲ್ಕು ವಿಧವಾಗಿ ವಿಂಗಡಿಸಿದ್ದಾರೆ. ಹೂಗೊಂಚಲಿನಲ್ಲಿ ಹೆಣ್ಣು ಹೂಗಳು ಮಾತ್ರವಿದ್ದು, ಪರಾಗಸ್ಪರ್ಶವಿಲ್ಲದೆ ಅಥವಾ ಗರ್ಭಾಂಕುರತೆಯಿಲ್ಲದೆ, ಕೋಶ ಬೆಳೆದು, ಹಣ್ಣಾದರೆ ಅದು ಸಾಧಾರಣ ಅಂಜೂರ. ಎರಡನೆಯದು ಕ್ಯಾಪ್ರಿ ಅಂಜೂರ. ಇದರ ಹೂಗೊಂಚಲಿನಲ್ಲಿ ಗಂಡು ಮತ್ತು ಹೆಣ್ಣು ಹೂಗಳಿವೆ. ಶಲಾಕ ತುಂಡಾಗಿದೆ. ಅಂಡಾಶಯಗಳನ್ನು ಉತ್ತೇಜನಗೊಳಿಸಿದರೆ ಹಣ್ಣು ರೂಪುಗೊಳ್ಳುತ್ತದೆ. ಮೂರನೆಯದು ಸ್ಮಿರ್ನ ಅಂಜೂರ. ಇವುಗಳ ಹೂ ಗೊಂಚಲು ಹಣ್ಣಾಗಬೇಕಾದರೆ ಅನ್ಯಪರಾಗಸ್ಪರ್ಶವಾಗಲೇಬೇಕು. ಈ ಕ್ರಿಯೆಯಾಗಬೇಕಾದರೆ ಕ್ಯಾಪ್ರಿ ಅಂಜೂರದ ಹುಳುಗಳು-ಇದರ ಹೂ ಗೊಂಚಲನ್ನು ಕೊರೆಯುವ ಹಾಗೆ ಮಾಡಬೇಕು. ಸಣ್ಣ ಬಿದಿರು ಕಡ್ಡಿಯನ್ನು ಕ್ಯಾಪ್ರಿ ಅಂಜೂರದ ಕಾಯಿನೊಳಕ್ಕೆ ಚುಚ್ಚಿ ಅದನ್ನು ಸ್ಮಿರ್ನ ಅಂಜೂರದ ಕಾಯಿಗೆ ಚುಚ್ಚಿದರೆ ಅದರಿಂದ ಅನ್ಯಪರಾಗಸ್ಪರ್ಶ ನಡೆದು ಹಣ್ಣು ರೂಪುಗೊಳ್ಳುತ್ತದೆ. ನಾಲ್ಕನೆಯದು ಸ್ಯಾನ್‍ಪೆಡ್ರೊ ಅಂಜೂರ. ಇದರಲ್ಲಿ ಮೊದಲ ಬೆಳೆಯ ಹಣ್ಣು ಪರಾಗಸ್ಪರ್ಶವಿಲ್ಲದೆ ರೂಪುಗೊಳ್ಳುತ್ತದೆ. ಎರಡನೆಯ ಬೆಳೆಯ ಹಣ್ಣು ರೂಪುಗೊಳ್ಳಬೇಕಾದರೆ ಅನ್ಯಪರಾಗಸ್ಪರ್ಶ ಕ್ಯಾಪ್ರಿ ಅಂಜೂರದಿಂದ ಆಗಲೇಬೇಕು. ಈ ನಾಲ್ಕು ವಿಧದ ಹಣ್ಣುಗಳಲ್ಲಿ ಸ್ಮಿರ್ನ ಅಂಜೂರವನ್ನು ಯೂರೋಪು ಮತ್ತು ಅಮೆರಿಕ ದೇಶಗಳಲ್ಲಿ ಯಥೇಚ್ಛವಾಗಿ ಬೆಳೆಯುತ್ತಾರೆ.
ಭೌಗೋಳಿಕ ಹರಡುವಿಕೆ
ಅಂಜೂರದ ತೌರೂರು ಏಷ್ಯ ಮೈನರಿನಲ್ಲಿರುವ ಕ್ಯಾರಿಕ ಪ್ರದೇಶ. ಮೆಡಿಟರೇನಿಯನ್ ಸಮುದ್ರ ತೀರಪ್ರದೇಶಗಳಲ್ಲಿ ತುರ್ಕಿಸ್ತಾನದಿಂದ ಸ್ಪೇನಿನವರೆಗೂ ಏಷ್ಯ ಖಂಡದ ಅರೇಬಿಯ, ಪರ್ಷಿಯ, ಅಫ್ಘಾನಿಸ್ತಾನ, ಭಾರತ, ಚೀನ ಮತ್ತು ಜಪಾನ್‍ಗಳಲ್ಲೂ ಬೆಳೆಯುತ್ತಾರೆ. ಅಮೆರಿಕದಲ್ಲೂ ಇದರ ವ್ಯವಸಾಯವಿದೆ. ಭಾರತದಲ್ಲಿ ಮಹಾರಾಷ್ಟ್ರದ ಪೂನಾ, ಕರ್ನಾಟಕದ ಬಳ್ಳಾರಿ, ಆಂಧ್ರದ ಅನಂತಪುರ ಜಿಲ್ಲೆಗಳು ಇದರ ಬೇಸಾಯಕ್ಕೆ ಪ್ರಸಿದ್ಧ. ಉತ್ತರ ಪ್ರದೇಶ ಮತ್ತು ಪಂಜಾಬಿನಲ್ಲೂ ಕೆಲವೆಡೆಗಳಲ್ಲಿ ಇದನ್ನು ಬೆಳೆಯುತ್ತಾರೆ.ಪ್ರಪಂಚದಲ್ಲಿ ಅಂಜೂರದ ಬೆಳೆಯ ಪ್ರಮಾಣವನ್ನು ಕೋಷ್ಟಕದಲ್ಲಿ ಕೊಡಲಾಗಿದೆ.
ಬೇಸಾಯ
ಅಂಜೂರದ ವ್ಯವಸಾಯಕ್ಕೆ ಅತಿ ಫಲವತ್ತಾದ ಮಣ್ಣು ಬೇಕಾಗಿಲ್ಲ. ಮರಳು ಮಿಶ್ರಿತ ಎರೆಭೂಮಿ, ನೀರು ನಿಲ್ಲದ ಎರೆಭೂಮಿ ಮತ್ತು ಮೆಕ್ಕಲು ಮಣ್ಣಿನ ಭೂಮಿಯಲ್ಲಿ ಅಂಜೂರ ಚೆನ್ನಾಗಿ ಬೆಳೆಯುತ್ತದೆ. ಚೆನ್ನಾಗಿ ಫಸಲು ಬರಲು ಒಣಹವೆ ಸಹಕಾರಿ. ಸಸ್ಯವಂಶಾಭಿವೃದ್ಧಿ: ಬೀಜಗಳಿಂದ ಸಸಿಗಳನ್ನೇಳಿಸಬಹುದಾದರೂ ಯಾರೂ ಈ ಕ್ರಮವನ್ನನುಸರಿಸುವುದಿಲ್ಲ. ಸಣ್ಣ ಸಣ್ಣ ರೆಂಬೆಗಳನ್ನು 20-25 ಸೆಂ. ಮೀ. ನಷ್ಟು ಉದ್ದ ಕತ್ತರಿಸಿ, ಹದಗೊಳಿಸಿದ ಪಾತಿಗಳಲ್ಲಿ ಒಂದೊಂದು ಅಡಿ ಮಧ್ಯಂತರ ಜಾಗ ಬಿಟ್ಟು ನೆಡುತ್ತಾರೆ. ಕೊಂಕುಳಮೊಗ್ಗುಗಳು ಬೆಳೆದು ಗಿಡವಾಗುತ್ತವೆ. 12-15 ತಿಂಗಳಲ್ಲಿ ಕಿತ್ತು ಸಸಿಯಿಂದ ಸಸಿಗೆ 2-3 ಮೀಟರು ಅಂತರವಿರುವಂತೆ ಬೇರೆ ಕಡೆ ನೆಡುತ್ತಾರೆ. ಗೂಟ ಮತ್ತು ರೆಂಬೆಗಳನ್ನು ತಾಯಿಗಿಡದಿಂದ ಪ್ರತ್ಯೇಕಿಸದೆ ಭೂಮಿಯಲ್ಲಿ ಹೂಳಿ (ಲೇಯರಿಂಗ್) ಹೊಸ ಹೊಸ ಸಸ್ಯಗಳನ್ನೇಳಿಸಬಹುದು. ಅತ್ತಿ ಮತ್ತು ಆಲದ ಮರದ ರೆಂಬೆಗಳಿಗೆ ಅಂಜೂರದ ಎಲೆ ಮೊಗ್ಗುಗಳನ್ನು ಸೇರಿಸಿ ಬೆಳೆಯುವಂತೆ ಮಾಡಿದರೆ ಮರದ ಸ್ವರೂಪವೇ ಬದಲಾಯಿಸುತ್ತದೆ. ಅಂಜೂರ ತೋಟದ ವ್ಯವಸಾಯ ಇತರ ಹಣ್ಣಿನ ತೋಟಗಳ ವ್ಯವಸಾಯದ ಹಾಗೆಯೆ. ಕುರಿ ಗೊಬ್ಬರ ದನಗಳ ಗೊಬ್ಬರ ಮತ್ತು ಕಾಂಪೋಸ್ಟ್ ಗೊಬ್ಬರಗಳು ಉತ್ತಮ. ಪೂನಾದಲ್ಲಿ ಮಳೆ ಕಡಿಮೆಯಾದ ಮೇಲೆ ಸೆಪ್ಟೆಂಬರ್ ತಿಂಗಳಲ್ಲಿ ಗಿಡದ ಸುತ್ತಲೂ ಮಣ್ಣನ್ನು ಅಗೆದು ಸಡಿಲಗೊಳಿಸಿ, ಕೆಲವು ಹಳೆಯ ಬೇರುಗಳನ್ನು ಕತ್ತರಿಸಿ, ಉಳಿದವು ಬಿಸಿಲಿನಲ್ಲಿ ಒಣಗುವಂತೆ ನಾಲ್ಕು ದಿನ ಬಿಡುತ್ತಾರೆ. ಅನಂತರ ಬೇರನ್ನು ಮಣ್ಣಿನಿಂದ ಮುಚ್ಚಿ ಎರಡು ಬಾಣಲೆಯಷ್ಟು ಗೊಬ್ಬರ ಹಾಕಿ ನೀರು ಹಾಕುತ್ತಾರೆ. ವ್ಯವಸಾಯ ಹದಿನೈದು ದಿನಗಳಲ್ಲಿ ಮುಗಿಯಬೇಕು. ಅಕ್ಟೋಬರ್ ತಿಂಗಳ ಅನಂತರ ಗೊಬ್ಬರ ಹಾಕಬಾರದು. ಮಾರ್ಚಿಯಿಂದ ಮೇ ವರೆಗೆ ಹದಿನೈದು ದಿವಸಕ್ಕೊಂದಾವೃತ್ತಿ ಮಣ್ಣನ್ನು ಸಡಿಲಗೊಳಿಸಬೇಕು. ಅಂಜೂರದ ಗಿಡಕ್ಕೆ ಹದವರಿತು ನೀರು ಹಾಕಬೇಕು. ಹಣ್ಣು ಬಿಡುವ ಕಾಲದಲ್ಲಿ ಒಂದು ವಾರ ನೀರು ತಪ್ಪಿದರೂ ಫಸಲು ಕಡಿಮೆಯಾಗುತ್ತದೆ. ಮೊದಮೊದಲು ನಾಲ್ಕು ದಿನಕ್ಕೊಂದಾವೃತ್ತಿ ನೀರು ಹಾಕುತ್ತಿದ್ದು ಕ್ರಮಕ್ರಮೇಣ ಅಂತರವನ್ನು ಹೆಚ್ಚಿಸಿ ಎಂಟುದಿವಸಕ್ಕೊಂದಾವೃತ್ತಿ ನೀರು ಹಾಕಬೇಕು. ಹೊಸದಾಗಿ ಬರುವ ರೆಂಬೆಗಳಲ್ಲಿ ಹಣ್ಣು ಬರುವುದರಿಂದ ಕಾಲವರಿತು ಹದವಾಗಿ ರೆಂಬೆಗಳನ್ನು ಪ್ರತಿವರ್ಷವೂ ಕತ್ತರಿಸಬೇಕು. ಪೂನಾದಲ್ಲಿ ಜುಲೈ ತಿಂಗಳಲ್ಲೂ ಉತ್ತರಪ್ರದೇಶದಲ್ಲಿ ಡಿಸೆಂಬರ್ ತಿಂಗಳಲ್ಲೂ ಮೈಸೂರಿನಲ್ಲಿ ಜನವರಿ-ಫೆಬ್ರವರಿ ತಿಂಗಳುಗಳಲ್ಲೂ ರೆಂಬೆಗಳನ್ನು ಕತ್ತರಿಸುವುದು ವಾಡಿಕೆ. ಅಕ್ಟೋಬರ್ ತಿಂಗಳಲ್ಲಿ ಕತ್ತರಿಸುವುದಿದೆ. ಹೀಗೆ ಮಾಡುವುದರಿಂದ ಮುಂದಿನ ಬೇಸಗೆಯಲ್ಲಿ ಫಸಲು ಬರುತ್ತದೆ.ರೋಗಗಳು : ಅಂಜೂರಕ್ಕೆ ಕೀಟ ಮತ್ತು ಬೂಷ್ಟು ರೋಗಗಳು ಬರುತ್ತವೆ. ನಮ್ಮ ದೇಶದಲ್ಲಿ ಬೆಳೆ ಹಾಳುಮಾಡುವ ರೋಗ ಬರುವುದು ಕಡಿಮೆ. ಎಲೆಗೆ ಬೂಷ್ಟದಿಂದ ಕಾಡಿಗೆರೋಗ ತಗುಲಿದರೆ ಎಲೆಗಳು ಉದುರಿಹೋಗಿ ಫಸಲು ಕಡಿಮೆಯಾಗುತ್ತದೆ. ಬ್ಯಾಟೊಸಿರ ರಪೊಮ್ಯಾಕುಲೇಟ ಎಂಬ ಕೀಟ ಗಿಡದ ಕಾಂಡವನ್ನು ಕೊರೆಯುತ್ತದೆ. ದುಂಬಿಗಳು ತೊಗಟೆ, ಎಲೆ ಮತ್ತು ಹಣ್ಣುಗಳನ್ನು ತಿನ್ನುತ್ತವೆ. ಕಂಬಳಿಹುಳು ತೊಗಟೆ ಮತ್ತು ಜಲವಾಹಕ ನಾಳಗಳನ್ನು ಟಿಷ್ಯೂಗಳನ್ನು ತಿನ್ನುವುದರಿಂದ ರೆಂಬೆಗಳು ಒಣಗಿಹೋಗುತ್ತವೆ. ಗಿಡವೇ ನಾಶವಾದರೂ ಆಗಬಹುದು. ಇಂಥ ಪಿಡುಗುಗಳನ್ನು ನಿವಾರಿಸಲು ಮರದ ಬುಡಕ್ಕೆ ತಾರು ಬಳಿದಿರುವ ಕಾಗದವನ್ನು ಸುತ್ತಿ ಇಲ್ಲವೆ ತಂತಿಯ ಬಲೆಯನ್ನು ಸುತ್ತಿ ರಕ್ಷಿಸುತ್ತಾರೆ; ಕಂಬಳಿಹುಳುಗಳನ್ನು ಹಿಡಿದು ಸೀಮೆ ಎಣ್ಣೆಯಲ್ಲಿ ಹಾಕಿ ಕೊಲ್ಲುವುದೇ ರೂಢಿ.ಹಣ್ಣುಗಳು ಉದುರಿ ಹೋಗುವುದರಿಂದಲೂ ಅಥವಾ ಬಿರಿಯುವುದರಿಂದಲೂ ಫಸಲು ನಷ್ಟವಾಗುತ್ತದೆ. ಹವಾಗುಣದ ವ್ಯತ್ಯಾಸ ಮತ್ತು ಹಣ್ಣು ರೂಪುಗೊಳ್ಳಲು ಅನುಕೂಲವಾಗುವಂತೆ ಕ್ಯಾಪ್ರಿ ಅಂಜೂರದ ಪರಾಗಸ್ಪರ್ಶ ಮಾಡುವ ಪದ್ಧತಿಯಲ್ಲಿ ವ್ಯತ್ಯಾಸ-ಇವುಗಳೇ ಇದಕ್ಕೆ ಕಾರಣ. ಹಣ್ಣಾಗುವ ಕಾಲದಲ್ಲಿ ನೀರನ್ನು ಹೆಚ್ಚಾಗಿ ಹಾಕಿದರೆ ಹಣ್ಣು ಬಿರಿಯುತ್ತದೆ. ಹಣ್ಣಿಗೆ ಅಸ್ಟರ್‍ಜಿಲ್ಲಸ್ ನೈಜರ್ ಎಂಬ ಬೂಷ್ಟು ರೋಗ ಬರುತ್ತದೆ. ಫಸಲಿನ ಕಾಲದಲ್ಲಿ ಬಾವಲಿ ಮತ್ತು ಪಕ್ಷಿಗಳು ಹಣ್ಣುಗಳನ್ನು ತಿಂದು ಹಾಳುಮಾಡದಂತೆ ನೋಡಿಕೊಳ್ಳಬೇಕು.ಗಿಡ 2 -3 ವರ್ಷ ವಯಸ್ಸಾದಾಗ ಫಸಲು ಬರುತ್ತದೆ. ಮೊದಲೆರಡು ವರ್ಷ ರೂಪುಗೊಳ್ಳುವ ಕಾಯಿಗಳನ್ನು ಕಿತ್ತು ಹಾಕುತ್ತಾರೆ. 3ನೆಯ ವರ್ಷದಿಂದ ಫಸಲನ್ನು ಸಂಗ್ರಹಿಸುತ್ತಾರೆ. ಒಂದು ಗಿಡ 12-15 ವರ್ಷ ಫಸಲು ಕೊಡುತ್ತದೆ. ಅನಂತರ ಫಸಲು ಕಡಿಮೆಯಾಗಿ ಸಸ್ಯವೇ ಒಣಗಿಹೋಗುತ್ತದೆ. ಫಸಲು ವರ್ಷಕ್ಕೆರಡಾವೃತ್ತಿ ಬರುತ್ತದೆ. ಕೆಲವು ವೇಳೆ ಮೂರು ಫಸಲೂ ಬರಬಹುದು.
ಸಂವರ್ಧನೆ
ಅರ್ಧ ಅಂಗುಲ ದಪ್ಪವಾದ ಕಾಂಡದಿಂದ ಅಂಟನ್ನು ತಯಾರಿಸುವರು. ಹೊಸ ಗಿಡಗಳನ್ನು ಗೂಟನೆಟ್ಟು ಬೆಳೆಸುವುದೂ ಇದೆ. ಅಂಜೂರದ ಮರ ಜುಲೈ-ಅಕ್ಟೋಬರ್ ಮತ್ತು ಜನವರಿ-ಮೇ ತಿಂಗಳು ಹೀಗೆ ವರ್ಷದಲ್ಲಿ ಎರಡು ಸಲ ಹಣ್ಣು ಬಿಡುವುದು. ಮೈಸೂರುರಾಜ್ಯದಲ್ಲಿ ಒಂದು ಗಿಡಕ್ಕೆ ಸು. 180-300ರವರೆಗೆ ಹಣ್ಣುಗಳಾಗುತ್ತವೆ. ಗಿಡದ ಮೇಲೆಯೇ ಉಳಿದಿರುವ ಹಣ್ಣುಗಳನ್ನು ಕೊಯ್ಯುತ್ತಾರೆ; ಕೆಳಗೆ ಬಿದ್ದವನ್ನು ಸಂಗ್ರಹಿಸುತ್ತಾರೆ. ಬಿಸಿಲಿನಲ್ಲಿ ಒಣಗಿಸಿದ ಅಂಜೂರಗಳು ಮಾರಾಟಕ್ಕೆ ಸಿದ್ಧವಾಗುತ್ತವೆ. ಈ ಹಣ್ಣಿನಿಂದ ಜಾಮ್, ಮಾದಕಪೇಯ ಮುಂತಾದುವನ್ನು ತಯಾರಿಸುವರು.
ಪೌಷ್ಟಿಕಾಂಶಗಳು
ಇದೊಂದು ಪೌಷ್ಟಿಕವಾದ ಹಣ್ಣು. ಇದರಲ್ಲಿ ಎ, ಬಿ, ಸಿ ಮತ್ತು ಡಿ ಅನ್ನಾಂಗಗಳು ಇವೆ. ಮಾಂಸವನ್ನು ಬೇಗ ಕುದಿಸಲಿಕ್ಕೆ ಇದರ ಕಾಯಿಯನ್ನು ಸೇರಿಸುವರು.ಹಣ್ಣುಗಳಲ್ಲಿ ಅನೇಕ ಪೌಷ್ಠಿಕಾಂಶಗಳಿವೆ. ಸುಮಾರು 84 ರಷ್ಟು ತಿರುಳಿರುತ್ತದೆ. ಹಣ್ಣುಗಳಲ್ಲಿ ಖನಿಜಾಂಶ ಮತ್ತು ಸಕ್ಕರೆಗಳಿರುವುದರಿಂದ ಪುಷ್ಟಿಕರವಾದ ಆಹಾರವೆನಿಸಿದ್ದು ಬೇಡಿಕೆ ಹೆಚ್ಚು. ಕಬ್ಬಿಣದ ಮತ್ತು ತಾಮ್ರದ ಅಂಶ ಇತರ ಹಣ್ಣುಗಳಲ್ಲಿರುವುದಕ್ಕಿಂತಲೂ ಇವುಗಳಲ್ಲಿ ಹೆಚ್ಚಾಗಿವೆ. ಸತುವಿನ ಅಂಶವೂ ಸ್ವಲ್ಪ ಇರುತ್ತದೆ. ಎ ಮತ್ತು ಸಿ ಅನ್ನಾಂಗಗಳು ಹೆಚ್ಚು ಪ್ರಮಾಣದಲ್ಲೂ ಬಿ ಮತ್ತು ಡಿ ಅನ್ನಾಂಗಗಳು ಕಡಿಮೆ ಪ್ರಮಾಣದಲ್ಲೂ ಇರುತ್ತವೆ. ಇವುಗಳಲ್ಲದೆ ಸಿಟ್ರಿಕ್ ಮತ್ತು ಅಸಿಟಿಕ್ ಆಮ್ಲಗಳೂ ಇರುತ್ತವೆ.
ಔಷಧೀಯ ಗುಣಗಳು
ಇದೊಂದು ಔಷಧೀಯ ವಸ್ತುವೂ ಹೌದು ಅಂಜೂರದ ಸೇವನೆಯಿಂದ ಮಲಬದ್ಧತೆ ನಿವಾರಣೆಯಾಗುತ್ತದೆ. ಹಣ್ಣು ಮೂತ್ರಸ್ರಾವಕ್ಕೆ ಉತ್ತೇಜನಕಾರಿ. ಹೆಚ್ಚುಕಾಲ ಬಳಸಿದರೆ ಆಹಾರದ ಕೊರತೆಯಿಂದ ರಕ್ತಹೀನತೆಯುಂಟಾಗುವುದನ್ನು ತಪ್ಪಿಸುತ್ತದೆ. ಫಸಲು ಬಂದಮೇಲೆ ಎಲೆಗಳನ್ನು ಕಿತ್ತು ದನಗಳಿಗೆ ಹಾಕುವುದುಂಟು. ಗಿಣ್ಣು ಉತ್ಪನ್ನದಲ್ಲಿ ಅಂಜೂರದ ಹಾಲನ್ನು ಹೆಪ್ಪುಗಟ್ಟಿಸುವುದಕ್ಕೆ ಉಪಯೋಗಿಸುತ್ತಾರೆ. ಹಾಲು ಕರುಳಿನಲ್ಲಿರುವ ಜಂತುಹುಳುಗಳನ್ನು ನಾಶಮಾಡುತ್ತದೆ. ಹಣ್ಣನ್ನು ಪೋಲ್ಟೀಸುಮಾಡಿ ಕೀವು ಬರುವ ಗಾಯಕ್ಕೆ ಕಟ್ಟುತ್ತಾರೆ. ಚರ್ಮದಮೇಲೆ ಹಾಲು ಬಿದ್ದರೆ ಗಂದೆ ಮತ್ತು ಗುಳ್ಳೆಗಳಾಗುತ್ತದೆ. ಆಲ್ಕೋಹಾಲ್ ನೀರಿನಲ್ಲಿ ಇವು ಕರಗುತ್ತವೆ
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಸ್ಯಗಳು ವರ್ಗ:ಮರಗಳು ವರ್ಗ:ಹಣ್ಣುಗಳು ವರ್ಗ:ಔಷಧೀಯ ಸಸ್ಯಗಳು